open-index/open-wikipedia-markdown huggingface dataset:
培正路 (佛山)

**培正路**（）係中國廣東省佛山市入面嘅一條馬路，喺南海區嘅平洲嗰度。北邊從南港路嗰邊開始，一直向南去到大德路嗰邊。

## 概要
全長400米，闊9米，2車道，凈係可以從南向北行。

## 經過嘅道路
呢度啲路嘅順序係從東去到西嚟排嘅，其中**加粗**咗嘅字係主幹道：
* **[[南港路 (佛山)|南港路]]**
* 培德路
* 培正橫路
* 大德路
大德路 (佛山)

廣東省佛山市入面有兩條大德路：

*大德路 (佛山南海)：喺佛山市南海區。
*大德路 (佛山高明)：喺佛山市高明區。
大德路 (佛山南海)

**大德路**（）係中國廣東省佛山市入面嘅一條馬路，喺南海區嘅平洲嗰度。西邊從公園路、佛平五路嘅交界嗰邊開始，一直向東去到明德路嗰邊。

## 概要
全長差唔多1公里，闊11米，雙向2車道。

## 經過嘅道路
呢度啲路嘅順序係從東去到西嚟排嘅，其中**加粗**咗嘅字係主幹道：
* 公園路、**[[佛平路|佛平五路]]**
* 怡居路
* 東信南路
* 培正路
* **[[明德路 (佛山)|明德路]]**
莎結拉

**莎結拉**（，；，）係哥倫比亞拉丁歌手兼舞者、錄音師同編舞佬、模特兒，喺哥倫比亞阿特蘭蒂高省巴蘭結也市出世。1990年出道，初期出西班牙文唱碟，2001年開始喺唱碟加英文歌，逐漸喺世界各地出名。
培正路 (廣州)

**培正路**（）係中國廣東省廣州市入面嘅一條馬路，喺越秀區入面。北邊喺煙墩路嗰邊開始，一直向南去到新河浦路嗰邊。

## 概要
全長400米，闊6米，1車道，凈係可以從北向南行。

## 名
呢條馬路係因為之前呢度有間培正中學響度先至改咗噉嘅名。
### 所謂「培正」
喺清朝尾，由於外國教會喺廣東嘅省城入面越嚟越犀利，搞到喺度猛咁辦學校、起教堂同醫院等建築嚟將社會搞到好穩陣。但係有啲廣州本土嘅交友同團體都唔鍾意俾西方教會嘅辦學同埋其它形式嚟控制啲學生，結果佢啲自己搞間學堂、書院或重新執教，雖然話佢哋都係教啲西方嘅近代教育內容，但係佢哋改進嗮啲教會嘅辦學理念。而呢個社會現象都影響嗮廣州嘅近代教育事業先至搞到開始猛咁發展。

## 經過嘅道路
呢度啲路嘅順序係從東去到西嚟排嘅，其中**加粗**咗嘅字係主幹道：
* 煙墩路
* 培正一橫路
* 培正新橫路
* 新河浦路

## 攷
* 培正路 花城网
文德樓

**文德樓**（）係中國廣東省廣州市嘅一間比較有民國特色嘅古建築。喺越秀區嘅文德東路1～4號，隔籬冇幾遠就係之前廣州市第八十五中學（而家係廣州市貿易職業高級中學）嘅所在地區。雖然話呢度樓係用咗「文」字嚟做名，但係佢出嗮「武」嘅，因為呢度係因為中華民國時期有幾位中國內地非常出名嘅猛人喺呢度住過，所以先至出咗名。

## 葳蕤史
喺1925年，中國共產黨廣東區委員會就租咗文德樓嘅部分屋畀啲工仔去住。嗰時做緊中共廣東區委常委、軍委書記嘅周恩來同鄧穎超一齊住咗喺3號嘅2樓。而李富春同蔡暢嗰兩公婆就住咗喺4號嘅1樓。而海軍局代理局長——李之龍就住咗喺1號嘅2樓。

## 攷
* 文德楼里追忆周恩来夫妇的伴侣之路 花城网
* 黄埔一期李之龙蒙难记 中國黃埔軍校網

## 註

類:廣州名人故居
歐陽巧瑩

**歐陽巧瑩**（；，）係香港無綫電視前藝員，2013年參選香港小姐，攞到「友誼小姐」名銜。佢落選後主要做節目主持，包括J2行山節目《Go! Yama Girl》同《山系女行Yama Girl》。2020年3月離開無綫電視。

## 演出

### 電視劇（[[無綫電視]]）

### 電視節目（無綫電視）
*2013年：《2013香港小姐競選 漫遊世界》參賽者，《香港小姐 全城熱選》，《今日VIP》，《2013年度香港小姐競選 决賽》，《香港小姐 傳奇誕生》，《萬千星輝賀台慶2013》，（表演嘉賓）         
*2014年：《Go! Yama Girl》主持
*2014年：《山系女行Yama Girl》主持
*2017年：《瘋狂夏水禮2017》嘉賓

## 出面網頁
* 
* 
*2013香港小姐競選 - 歐陽巧瑩 Tammy Ou-Yang - 佳麗檔案 - tvb.com

類:前無綫電視女藝員
Windows 10

**Windows 10**係一個由微軟開發嘅作業系統，亦都係Windows 家族嘅最新成員，佢係Windows 8.1同Windows Phone 8.1嘅後繼者，開發代號係Threshold同埋Redstone。設計目標係統一包括個人電腦、平板電腦、智能手機、嵌入式系統、Xbox One、Surface Hub同埋HoloLens等等，整個Windows產品系列嘅作業系統。佢哋共享一個通用嘅應用程式架構同Windows 商店嘅生態系統。

Windows 10引入咗微軟嘅「通用Windows平台」（UWP），並將Modern UI風格嘅應用程序擴充。呢啲應用程序可以喺多種設備上運行——包括PC、平板電腦、智能手機、嵌入式系统、Xbox One、Surface Hub以及HoloLens全息設備。微軟重為Windows 10設計咗一個新嘅開始菜單，其中包含Windows 7嘅傳統開始菜單元素同Windows 8/8.1嘅磁貼。Windows 10重引入一個虛擬桌面系統、一個叫做任務視圖嘅工作切換器、Microsoft Edge瀏覽器、支持指紋同面部、虹膜識別登錄、企業環境嘅新安全功能，以及DirectX 1212同WDDM 2.0，以提高操作系統嘅遊戲圖形功能。

微軟將Windows 10變成一項服務，佢將會持續接收更新。截至2016年8月，Windows 10嘅使用率一直上升，隨之而嚟嘅係舊版本嘅Windows喺總使用量中所佔份額下降。根據2018年2月微軟官方調查，Windows 10有43%，攞第一。第二係Windows 7，有42%。第三係Windows 8.1，有13%。

正式版本喺2015年7月29號發行並開放畀符合條件嘅用戶免費升級，不過Windows 7、8及8.1已經喺UTC-10嘅2016年7月30號凌晨12點關閉免費直接升級通道，而面向使用輔助技術嘅用戶而設嘅Windows 10免費升級亦都喺2017年12月31號結束，之後升級就一定要畀錢（曾經升級過Windows 10並攞到數碼許可嘅使用者除外）。

## 開發史
喺2014年9月30號，微軟公司喺美國舊金山嘅發佈會入面爆咗最新嘅Windows操作系統。喺2014年10月1號開嘅發佈會入面宣佈Windows 10呢個操作系統嘅技術預覽版下載。

### 命名
微軟將系統命名為Windows 10，而唔係叫「Windows TH」、「Windows X」、「Windows One」或之前講得最多嘅「Windows 9」。

微軟唔叫佢做「Windows 9」呢個名，原因有好多個版本。官方話係Windows 10有好大嘅進步；而另一版本係話微軟公司費事將「Windows 9」同舊嘅「Windows 95」或「Windows 98」撈亂。

而唔似「Mac OS X」叫做「Windows X」，有媒體就話驚佢同「Windows XP」撈亂。

### 設備同平台嘅統一
Windows 10系統將之前Windows系列入面有嘅開始選單同埋Windows 8.x系統入面嘅「開始界面」結合到功能表入面。Windows Store應用就允許喺桌面度以視窗化方法嚟運行。佢重畀好多硬件搞一個統一嘅平台同埋覆蓋冚唪唥曬士同品種嘅Windows設備共享一個應用商店。由於佢出咗個Windows RunTime，用户可以跨平台噉喺Windows設備（手機、平板電腦、個人電腦同Xbox）入面搞同一個應用。

### 中國大陸定製版
由於美國國內爆出棱鏡計劃事件，中國大陸開始收緊Windows嘅採購限制，期間微軟開始同中國大陸企業——中國電子集團公司整個紅旗版出嚟以避開美國政府嘅監聽。

## 新嘢
*好似Windows 7嘅開始功能表
*虛擬桌面同埋工作檢視
*通知中心
*Windows Ink（1607）
*改善咗嘅平板模式
*觸碰鍵盤（Touch Keyboard）
*無Microsoft Account都可以喺市集下載免費軟件（1607）
*Windows 沙盒（1903）
*延遲更新 （1903）

## 睇埋
*Windows 10嘅版本一覽

## 註

## 出面網頁
* Windows 10 Released 
* Windows 10 is the next product name for Microsoft Windows 
* Windows Insider Website
吳偉英

**吳偉英**（；）係一位已經退咗役嘅中國女子足球代表隊嘅足球員兼足球導師，廣東省梅州市興寧縣人。呢位足球員喺女子足球界入面出咗名，喺1984年嗰陣俾波迷話佢係「泥鰍仔」同「快馬」嘅名。佢喺1987年俾亞足聯話咗係亞洲最佳女足運動員。

## 生涯
吳偉英喺1970年出世喺廣東省梅州市嘅一個鄉村入面，自細就鍾意足球。就喺1984年，佢入選咗中國國家女子足球隊，嗰時佢先至14歲。到咗1987年嘅女足亞洲盃入面，佢幫咗中國國家隊喺決賽入面搞掂咗日本仔先至攞咗亞洲盃冠軍，喺賽後重攞埋亞洲最佳女足運動員嘅稱號返嚟。佢甚至喺1990年嘅北京亞運會女子足球是入面同埋隊友一齊攞埋冠軍添。就喺1991年FIFA女子世界盃入面射入咗女足國家隊喺世界盃歷史以嚟嘅第一粒入波。就時隔2年（1993年）嘅世界大學生運動會嘅足球決賽入面搞掂咗美國隊而攞咗第一個世界大賽嘅冠軍，嗰時佢係最後一次喺國家隊嗰度踢波。喺佢退咗役之後入咗廣東省體育局度做嘢一直到2014年先至轉咗入校園足球嗰度。

## 攷
* 当年铿锵玫瑰今日足球导师 吴伟英的足球新征程 羊城晚报 （2015-1-26 A12版）

類:中國足球員
類:女運動員
類:梅州人
偉英
濱北鐵路

}

|}
|}
**濱北鐵路**（），又嗌**濱北綫**（），係從中國黑龍江哈爾濱到省內北安嘅國有鐵路綫，連接住哈爾濱東站（原先個名叫三棵樹站）同埋，營業里程323.5公里，其中綏化以南係複綫，以北係單綫，屬管轄。個名度，濱指哈爾**濱**，北指**北**安。濱北鐵路最早嘅通車係1928年，全線嘅落成係1932年。

## 史
濱北鐵路由兩段鐵路組成：三棵樹到海倫嘅鐵路，係1928年12月鋪成嘅呼海鐵路；海倫到北安嘅鐵路，係海克鐵路南段。

呼海鐵路係黑龍江第一條自力鋪嘅長鐵路，1925年9月下旬勘探，設計成單綫18個站73條站綫，分兩段施工：首先係松浦到綏化路段及馬船口支綫，喺1925年10月26號開工，因爲承包嘅俄國人公司冬天施工時先鋪軌再填凍土，遞年春天凍土一融路基坍塌，搞到興隆鎮到綏化路段通唔到車，於是呼海鐵路有限公司喺1927年8月收返工程。當年11月1號坍塌路段通車。第二段係綏化到海倫，1928年3月15號開工，當年12月6號搞掂，12月15號正式營業。原先呼海鐵路嘅鐵路橋係木橋，從1929年開始陸續改成永久鐵路橋。而海克鐵路係1932年6月開始一邊勘探設計一邊施工，1932年12月全綫開通，當月15號開始臨時營業。

1950年成立中長鐵路後， 濱北綫歸齊齊哈爾鐵路局管，1954年10月個鐵路局技術改造咗綏佳綫，1957年2月將哈爾濱東到綏化之間嘅路段複綫化。1957年濱北綫劃歸哈爾濱鐵路局。

## 站一覽

## 攷

類:中國鐵路
類:黑龍江交通
類:哈爾濱交通
李鐘玄

**李鐘玄**（；；）係中國軍人、第六屆全國人大代表，喺河南省濟源市出世。做過北京市衛戍區嘅大軍區副職。

## 生平
李鐘玄喺1938年加入八路軍，1939年加入中國共產黨。喺抗日戰爭嗰陣做過中隊長、排長、連副政治指導員、連政治指導員、連長、營長等職業，打過陵川、甯國、樊莊、安陽、鶴壁、焦作、沁陽等好多場仗。喺解放戰爭嗰陣做過副團長同團長等職位，打過白坡、趙家廠、清化、寶豐、洛陽、登封、鄭州、淮海、及渡江等嘅仗。

李鐘玄喺中華人民共和國成立後，做過副校長、副師長、師長、南京軍區舟嵊要塞區司令部參謀長、駐印尼大使館武官、駐阿爾巴尼亞大使館武官、七機部第一研究院軍管會副主任、總參情報部副部長同門北京軍區副司令員兼北京衛戍區第一副司令員、北京軍區副司令員兼北京衛戍區政治委員、北京衛戍區政治委員等多個職位，打過韓戰。喺1955年，佢攞到大校軍銜嘅稱號，重攞到三級獨立自由勳章同二級解放勳章、獨立功勳榮譽章嘅戰士。

喺2015年1月11號，佢喺北京病死咗，終年97歲。

## 攷
* 李钟玄同志逝世 新华网 （2015年01月26号）

鐘玄
類:河南人
梁音

**梁音**可以係：
*梁音 (齊齊哈爾)，中國演員
*梁音 (涼山)，中國人民武裝員警部隊政治部文工團嘅歌唱演員
梁音 (齊齊哈爾)

**梁音**（；）係一位長春電影製片廠嘅電影演員，中國內地嘅國家一級演員，中國內地比較出名嘅表演藝術家；黑龍江省齊齊哈爾市人。佢曾經喺好多部勁抽嘅電影嗰度出過鏡，甚至喺好多中國內地嘅革命片入面，搞咗好多個精彩嘅鏡頭響度。之前嘅電影——《冰山上的來客》入面嘅楊排長、《三進山城》入面嘅偵察英雄劉青山、《我們村裡的年輕人》片入面嘅木匠茂林等都係佢出鏡嘅。不過呢位演員最後喺2015年1月26號凌晨喺北京嗰度死咗，終年88歲。

## 註

類:梁氏
類:黑龍江人
類:中國電影演員
超級無敵獎門人終極篇

《**超級無敵獎門人終極篇**》（）係香港無綫電視製作嘅遊戲節目，係「獎門人系列」第十輯，亦號稱係最尾一輯，成個節目有31集，由「獎門人」曾志偉同九位「獎老」錢嘉樂、林曉峰、金剛、阮兆祥、江欣燕、陳小春、王祖藍、王志安同蘭茜主持，同埋有譚永浩、何廣沛、陳華鑫、梁茵做助手。節目喺2013年5月26號開始到2014年1月12號逢禮拜日晚21:00-22:00喺翡翠台同高清翡翠台播。

## 每集內容

## 前後節目

類:無綫電視遊戲節目
張景淳

**張景淳**（，，）係香港男藝人，初頭做過樂壇組合Cheers成員，之後入無綫電視做咗TVbeople，亦做過《東張西望》外景主持，到2011年憑劇集《天與地》做「許家明」嘅角色而開始出名。而家佢嘅工作都係拍電視劇為主。另外，佢喺2013年拍住陳華鑫做香港動漫電玩節兼「J2動漫‧熱」嘅代言人。

## 出面網頁
* 
* 
* 
* TVbeople
* 
* 
*
香港影庫

**香港影庫**係一個網站，專門介紹香港推出嘅電影同埋佢哋嘅製作人員。

裏面提供影評專欄，同埋香港電影嘅基本資料。

## 參考
廠出新天地

《**廠出新天地**》（英文：**Old Space New Craze**）係香港電視廣播有限公司製作嘅資訊節目，主要係介紹活化咗嘅特色工廠大廈，由林欣彤、周奕瑋、陳華鑫、林穎彤主持。節目喺2013年9月18號開始到2014年4月9號逢禮拜三晚19:00-19:30喺翡翠台播。

## 每集內容

## 節目調動
*2013年11月20號：由於播《第七屆粵港澳安全知識競賽》，所以停播一次。
*2013年12月18號：由於播《知識大轉移》，所以停播一次。
*2013年12月25號：由於播《澳門慶回歸 拉丁城區幻彩大巡遊》，所以停播一次。
*2014年1月15號：由於播《2014施政論壇》，所以停播一次。
*2014年2月26號：由於播《財政預算案論壇》，所以停播一次。

## 出面網頁
*廠出新天地 - 主頁 - tvb.com
Sunday扮嘢王

《**Sunday扮嘢王**》（英文：**Walk The Walk, Talk The Talk**）係香港電視廣播有限公司製作嘅模仿節目，由薛家燕、王祖藍主持，同埋有陳華鑫、梁茵做助手。節目喺2014年7月27號開始到10月19號逢禮拜日晚21:00-22:00喺翡翠台同高清翡翠台播。

## 睇埋
*《Sunday靚聲王》
怡保

**怡保**（；，），舊時亦叫**壩羅**，係馬來西亞霹靂州嘅首府，隸屬於怡保市政廳。面積有643平方公里，2010年人口有737,861。怡保市西北面係江沙，東面係金馬侖高原，南面係金寶，西南面係華都牙也。怡保距離首都吉隆坡大約180公里，距離柔佛居鑾有476公里，檳城州喬治市就有123公里。

怡保以出產白咖啡出名，係全馬來西亞首屈一指。

## 地理

怡保喺馬來半島霹靂州，周圍有好多石灰岩山丘，主要集中喺東北、東部同東南部郊區。

## 氣候
怡保全年氣温變化唔大，天氣炎熱、多雨為主，屬於熱帶雨林氣候。全年平均氣温大約28°c；平均每年降雨量係2427.9。

## 交通
### 鐵路

怡保火車站由馬來亞鐵道公司（KTM）營運，有火車往返吉隆坡。

### 公路
怡保同西馬大部分城鎮有高速公路，向北可通往亞羅士打、太平同檳城州，向南可去打巴、吉隆坡、芙蓉同新山。

### 飛機
蘇丹阿茲蘭沙國際機場係怡保唯一一個機場，靠近崑崙喇叭（Gunung Rapat）。機場提供國內航班同國際航班服務。酷航（Scoot）同飛螢航空（Firefly）提供去新加坡樟宜國際機場定期航班，而馬印航空提供新山航班服務。

## 特色美食
怡保出名美食有芽菜雞、雞絲河粉、客家麵、香餅等。

「怡保白咖啡」更係聞名中外，白咖啡咖啡豆同棕櫚油以及人造黃油烘烤，並且喺咖啡加啲煉乳。

另外，怡保柚、榴蓮同番石榴都好出名，嗰度有個打捫柚園。

## 相

File:Downtown Ipoh, Perak, Malaysia.jpg|怡保天際線
File:Ipoh 26.jpg|新街場嘅吉靈當走廊（Greentown Walk）
File:Ipoh 66.jpg|由怡保百利廣場鳥瞰修道院周圍
File:IpohBP.JPG|怡保現代化嘅商業中心
File:HSBC Building, Ipoh.jpg|匯豐銀行怡保分行，亦係市內最古老嘅銀行
File:R STATION LOKE 621.jpg|怡保火車站


## 參考

## 出面網頁

*怡保旅遊發展局官方網站

類:霹靂州
尼莫夫

**阿歷西·尤里耶域治·尼莫夫**（，）係一位退役俄羅斯體操運動員，職業生涯一共攞到12面奧林匹克運動會獎牌，包括四面金牌。

## 職業生涯
### [[2000年夏季奧林匹克運動會|2000年悉尼奧運]]
2000年係尼莫夫第二次參加奧運會。今次佢一個人攞到6面獎牌，包括兩面金牌、一面銀牌同三面銅牌。喺男子全能決賽裡邊，尼莫夫同中國嘅楊威展開徂激烈嘅對決，最後尼莫夫以0.113分嘅微弱優勢獲勝，贏到佢職業生涯含金量最大嘅全能金牌。

### [[2004年夏季奧林匹克運動會|2004年雅典奧運]]
2000年悉尼奧運會之後，尼莫夫狀態開始下滑，但係俄羅斯奧委會重係決定派佢作為「穩定軍心」嘅老將出戰2004年雅典奧運會。由於尼莫夫跳馬同全能都入唔到決賽，因此男子單槓決賽就成為徂佢嘅告別演出。喺爾場男子單槓決賽裡邊，尼莫夫做出徂直體特卡切夫、分體特卡切夫、直體特卡切夫、京格爾、槓上轉身、團身後空翻兩周連續六個空翻動作，祇係落地嗰陣無企穩向前跨徂一步。但係裁判就打出令人震驚嘅9.725分，引發全場觀眾發出震耳欲聾嘅噓聲，導致比賽中斷超過5分鐘。後來裁判迫於觀眾壓力，將尼莫夫嘅得分升高到9.762分，但係由於尼莫夫重係會攞唔到獎牌，所以全場噓聲依然持續，直到尼莫夫親自出馬請觀眾安靜，啲觀眾先至安靜到落來。

由於嗰場比賽之前已經發生過幾次類似嘅打分爭議，包括之前南韓選手梁泰榮（양태영）指控裁判將佢嘅技術分打低徂，同埋美國選手保羅·咸（Paul Hamm）喺跳馬總決賽裡邊墮地照攞冠軍嘅事件，國際體操聯合會迫於壓力而對打分系統進行徂重大改革。新嘅打分系統喺2006年生效，鼓勵選手喺比賽裡邊做更高難度嘅動作，同時改進徂打技術分嘅標準。雖然尼莫夫之前話過想征戰埋北京奧運，但係喺2004年雅典奧運之後佢都係退徂役，退役之前俄羅斯奧委會獎徂面象徵性嘅金牌，同埋40000美金嘅獎金畀佢。

## 參考資料


## 出面網頁

類:奧運金牌得主
類:俄羅斯運動員
類:體操運動員
南園酒家

**南園酒家**可以係：

* 南園酒家 (廣州)：中國廣東省廣州市嘅一間老字號餐廳
* 南園酒家 (邁阿密)：美國佛羅里達州邁阿密嘅一間餐廳，英文叫
南園酒家 (廣州)

**南園酒家**（）係廣東廣州一間老字號酒樓，喺海珠區前進路142號。呢間酒樓同泮溪酒家、北園酒家並稱「廣州三大園林酒家」。

## 史
呢間酒樓早期喺南堤二馬路搞，由於有園林綠陰，清幽秀麗，樹綠花紅同座位舒適嘅條件而成為清末民國廣州四大酒家之一。但抗戰後因營業慘淡而執笠。

直到1958年，酒家搬到河南嘅雲桂路（今日嘅前進路），1963年7月正式開業，一般做粵菜生意。但到咗1990年代中葉，生意開始下滑。1997年俾中央定咗「國家特級酒家」。2004年4月20號，卒之執笠。後來廣州幸運樓飲食集團接手，時隔462日之後（2005年7月26號）先至重新開返。

## 敘述
呢間酒樓喺啱啱開業無耐，佢嘅佔地面積凈係得10000平方米到，其中有4500平方米係園林嘅綠化。不過到咗2005年重新開業嗰陣，營業面積就比原來多咗三分之一 。而家呢間酒樓唔係淨整粵菜，重整西餐、日式料理、越南菜、泰國菜。

## 參考

類:海珠區
南園酒家 (邁阿密)

**南園酒家**（；）係美國邁阿美一間唐餐館，喺日落條廣場（）嘅西南72街，喺2010年起好。

## 出面網頁
* South Garden Chinese Restaurant Official Site

類:食肆
類:佛羅里達州
第27屆不萊梅州議會選舉

**第27屆不萊梅州議會選舉**喺2015年5月10號舉行。

## 過程
喺上屆選舉之後，社會民主黨同綠黨就繼續聯合執政到宜家。

## 選舉權
喺選舉之前滿十六歲同埋至少三個月都住喺不萊梅州嘅德國人都有得去投票。

## 民意調查

## 結果

## 攷

27
類:2015年選舉
分離式月台

**分離式月台**（）係一個比較特殊嘅地鐵車站樣。雖然話個車站嘅樣睇落去同島式月台或側疊式月台差唔多，但唔同嘅係，雖然話軌道嘅隧道同站廳嘅結構係分開咗，但係每個月台同站廳之間都有條聯絡通道接埋一齊。簡單啲講就係兩條軌道隧道嘅島式月台之間有個車站大堂或走廊響度；或者係側疊式月台嘅上下軌道隧道之間疊埋一齊，而隧道嘅一邊有聯絡通道去到站廳都得；重特殊啲嘅係雙洞整成嘅月台，啫係話兩條軌道隧道之間凈係得幾條聯絡通道響度，而通道之間係冇連埋一齊。如估車站入面有超過1個站廳嘅話，就可能係多窿分離島式月台。

## 圖集

File:JatDatLouZaam_Platform.jpg | 廣州地鐵一德路站嘅分離式月台
File:North_Point_Station_Island_Line_Platform.jpg | 香港地鐵北角站嘅分離式月台
File:Charlevoix_Station_Metro_Montreal.jpg|滿地可地鐵查理禾易斯站嘅分離式月台
File:Tuanjiehu station platform 20130625.JPG|北京地鐵團結湖站嘅分離式月台


## 睇埋
* 島式月台
* 側疊式月台
* 側式月台

類:月台
艾伯斯投影

**艾伯斯投影**（；）；第個名係**等積圓錐投影**（） ；佢係由德國嘅科學家—海賢力·C·艾伯斯—喺1805年用兩條平行線提出嘅等面積圓錐嘅地圖投影。雖然佢提出嘅曬士同形狀方面，到而家為止都冇固定用法，但係喺呢兩個標準參數之間係未出現過變到離嗮譜嘅。

艾伯斯投影係最先喺加拿大卑詩省嗰度提出嘅一項標準投影，而且呢個單獨投影重俾育空地區嘅政府用咗，甚至重俾美國地質調查局同埋美國人空調查局攞咗佢嚟用。

史乃達喺1395年出嘅一本書嗰度嘅第14節嗰度已經寫咗呢項計劃嘅方程式出嚟。而呢項計劃就係從波形標準座標度，可以轉化艾伯斯投影嘅等面積公式出嚟如估λ同λ0係經度嘅話，噉φ嚟做經度，φ0嚟做緯度；或者係攞φ1同φ2嚟做緯度高出嘅標準參數公式出嚟：

如估
:x = \rho  \sin\theta 
:y = \rho_0 - \rho  \cos\theta 

噉
:n = {\tfrac12} (\sin\varphi_1+\sin\varphi_2) 
:\theta = n(\lambda - \lambda_0) 
:C = \cos^2 \varphi_1 + 2 n \sin \varphi_1 
:\rho = \frac{\sqrt{C - 2 n \sin \varphi}}{n} 
:\rho_0 = \frac{\sqrt{C - 2 n \sin \varphi_0}}{n} 

## 睇埋

* 地圖投影一覽

## 註

## 出面網頁
*Mathworld's page on the Albers projection
* Table of examples and properties of all common projections, from radicalcartography.net
*Yukon Albers Projection
* An interactive Java Applet to study the metric deformations of the Albers Projection
楊昊

**楊昊**可以係：
* 楊昊 (女排運動員)，中國排球員
* 楊昊 (男足運動員)，中國足球員
* 楊昊 (男子跳水運動員)，中國跳水運動員
楊昊 (男足運動員)

**楊昊**（；；）係中華人民共和國足球員，北京人，司職中場，而家效力緊中國足球乙級聯賽球隊陝西長安競技。

## 生涯
佢之前喺北京國安青訓系統入面培訓過出嚟嘅球員，重做過1983年齡組嘅隊長。喺2000年，佢入咗嗰時由高洪波教嘅中國U17國少隊，重喺亞少盃嘅小組賽入面淘汰咗南韓隊。不過喺2002年嘅王寶山教嘅U19國青隊隊長，不過佢唔好彩，冇幫隊帶到最後四強。2003年開始，佢喺北京國安隊踢波直到2011年1月俾廣州恆大隊買咗，喺嗰年年底再畀貴州人和隊買咗返嚟。2014年7月8號，江蘇舜天隊宣佈楊昊加入該隊。佢從2009年起亦有喺中國國家隊踢過波。

## 攷
*杨昊资料

## 註

類:江蘇舜天球員
類:江蘇蘇寧球員
雜

**雜**，俗寫**什**，或者叫**內臟嘢食**，泛指食得嘅動物內臟。喺中國，最常見嘅雜係豬雜，重有牛雜、雞雜等等，大路嘅部位有腸臟、肝、胃、肺等等。
## 睇埋
*肥肝
*紅 (嘢食)
*百頁
第50屆瑞典國會選舉

**第50屆瑞典國會選舉**喺2018年9月9號舉行。

## 背景
喺上屆選舉入面，社會民主黨以31%嘅支持率贏出並且繼續穩坐瑞典第一大黨嘅位，喺議會入面有一百一十三席，但係唔夠過半數，所以就同環境黨一齊組成少數派嘅聯合政府。

## 過程
瑞典議會喺2014年12月3號下晝批准咗由四個反對聯盟（溫和聯合黨、中央黨、人民黨同基督教民主黨）提交嘅財政預算案，咁樣姐係政府提交嘅預算案唔過關，過咗冇耐首相勒文就喺首相府宣佈喺2015年3月22號舉行國會選舉。

而重新舉行選舉嘅原因係由於反移民嘅瑞典民主黨唔支持任何唔改變移民政策嘅政府提交嘅財政預算案，而四黨組成反對聯盟喺議案表決前一日夜晚亦表示唔會就財政預算案同執政聯盟合作，搞到瑞典民主黨做出嘅決定就能夠對瑞典政治有決定性影響。

瑞典媒體話，呢次選舉係自1958年以嚟第一次打破咗常規四年一次嘅議會選舉。瑞典選舉委員會目前已經為咗出年三月舉行嘅選舉做緊準備。另外亦有分析人士話呢次選舉投票率唔高。

2014年12月27號，由於政府同執政聯盟傾掂數，所以唔會提早搞重選。

## 結果

## 攷

50
類:2018年選舉
第12屆澳門全國人大代表選舉

**第12屆澳門全國人大代表選舉**喺2012年12月17號舉行。

## 過程
呢次選舉由全國人大常委會副委員長兼秘書長李建國嚟睇場。而選舉會議主席團常務主席就由崔世安主持。出席會議嘅三百五十九個選舉會議成員以唔記名嘅投票方式嚟選出十二個澳區全國人大代表。

## 結果
*票王：劉藝良。

## 攷

12
類:2012年選舉
第49屆瑞典國會選舉

**第49屆瑞典國會選舉**喺2014年9月14號舉行。呢次選舉除咗選出國會議員之外，重會選埋全國二十一個省議會同埋二百九十個市議會嘅議席。

## 過程
呢次喺中間偏右嘅瑞典聯盟（由溫和黨、自由人民黨、中間黨和基督教民主黨組成）自2006年執政之後第二次舉行嘅選舉，亦都係民族主義嘅瑞典民主黨喺上屆選舉贏出之後再一次咁接受選舉嘅考驗。

上屆選舉嘅紅綠聯盟已經喺2010年11月解散咗，原先組成聯盟嘅瑞典社會民主黨、綠黨同左翼黨喺呢屆選舉要各自搞自己嘅選戰。

## 民意調查

## 結果

## 攷

49
類:2014年選舉
細葉榕

**細葉榕**（；學名：**'；），又嗌**正榕**（）、**山榕**（）、**小葉榕**（）、**雀屎榕**（）、**千根樹'''（），樹一種，榕一種，係桑科榕屬嘅常綠大喬木。原產地係中國華南，尤其廣東、廣西、福建；香港原生樹，一般喺熱帶同亞熱帶嘅地區入面先至見到。另外，佢嘅衍生品種黃葉榕係種灌木。

## 形態
佢嘅樹枝嗰度成日抌啲垂直嘅氣根落嚟，加上佢嘅樹冠比較大，枝葉又比較密。佢嘅生長速度比較快兼壽命長。

## 用途
細葉榕係主要庭院、行道樹、防護樹嘅品種嘅同時，甚至係鄉土樹種。由於佢可以獨木成蔭，所以入面成日都有雀仔嚟呢度玩。呢種樹既可以抵抗到大氣污染嘅同時，又可以做盆栽景都得。

## 習性
佢鍾意喺有陽光兼高溫多濕嘅天氣嗰度生。

### 藥用價值

榕樹嘅葉同氣根都可以入藥。佢嘅主要功效有：
*樹葉：
*:清熱，解表，化濕嘅功效。成日用嚟醫流行性感冒，瘧疾，支氣管炎，急性腸炎，細菌性痢疾，百日咳。
*氣根：
*:出汗，清熱，透疹。成日用嚟醫感冒發高燒，扁桃體炎，風濕骨痛，跌打損傷。

## 圖集

File:Netrider-Ficus microcarpa 1.jpg|廣州荔灣沙面地區入面嘅細葉榕
File:Birdie Heaven.jpg|廣東新會嘅小鳥天堂入面嘅細葉榕
File:Chinese_Banyan,_1971-2007.jpg|細葉榕嘅盆景


## 衍生物種
*黃葉榕（簡稱「黃榕」）
*:黃葉榕係細葉榕嘅一個衍生物種，佢嘅學名係，呢種樹同雷州榕唔一樣嘅係，佢嘅樹葉係淡嘅黃綠色同翠綠色，甚至樖嘢都好矮吓，好似啲灌木噉，啱嗮嚟做公園嘅綠籬。

## 出面網頁

* 
* 正榕 臺北市中山區永安國民小學

類:榕屬
類:喬木
類:行道樹
類:防護樹種
類:四季常綠植物
類:鄉土樹種
類:藥用植物
類:綠籬植物
貓尾樹屬

**貓尾樹屬**（；學名：*Dolichandrone*）係紫葳科入面嘅一個屬，都係啲喬木植物。而呢種植物有9個品種，一般都喺東半球嘅熱帶地區入面見到佢。

## 植物品種
* Dolichandrone alba
* Dolichandrone alternifolia
* 貓尾菱
* Dolichandrone atrovirens
* Dolichandrone columnaris
* Dolichandrone falcata
* 貓尾榆
* 貓尾木
* 貓尾榛
* 貓尾榛
* 光果貓尾木
* 佛鐘花

## 攷

## 出面網頁
*
*
*''Dolichandrone spathacea'' pictures
拉濱鐵路

}

|}
|}
**拉濱鐵路**（），又嗌**拉濱綫**（），係從中國吉林蛟河拉法到黑龍江哈爾濱嘅國有鐵路，以五常站爲界，以南屬瀋陽鐵路局，包埋五常站在內嘅以北部份屬哈爾濱鐵路局，全長271.7公里。個名度，拉指**拉**法，濱指哈爾**濱**。不過呢條鐵路喺哈爾濱嘅起終點唔係哈爾濱站，而係濱江站。

## 史
呢條鐵路喺1932年到1934年間鋪設，喺1934年9月1號通車，施工嘅係南滿鐵道株式會社建設部，當時係中國東北嘅滿洲國時期，所以沿綫車站都係典型嘅日式建築。

## 沿綫地理
呢條鐵路從長圖綫嘅拉法站向西北分出，穿過拉林河同第二松花江嘅分水嶺，喺舒蘭附近過溪浪河，然之後向東北行，入到黑龍江，再檻過拉林河，轉向爲西北，行過五常，過咗條牤牛河，經過拉林、牛家到哈爾濱。呢條鐵路係吉林到黑龍江嘅交通要道之一。

## 站一覽

## 攷

類:中國鐵路
類:吉林交通
類:黑龍江交通
第47屆瑞典國會選舉

**第47屆瑞典國會選舉**喺2006年9月17號舉行。

由中右政黨聯盟（中間黨、溫和黨、自由人民黨、基督教民主黨）組成嘅瑞典聯盟喺呢次選舉入面贏出。而瑞典社會民主黨就輸咗執政資格。

## 結果

## 攷

47
類:2006年選舉
榕樹 (搞清楚)

**榕樹**或**榕**除咗可以係榕亞科嘅樹之外，重可以係：
;植物
* 細葉榕：榕樹嘅一個品種
* 高山榕：榕樹嘅另一個品種
* 榕屬：薔薇目桑科下面一個屬

;颱風
*颱風榕樹：西太平洋熱帶氣旋名

;城市
* 福州：福建省省會，花名「榕城」，簡名「榕」
榕屬

**榕屬**（；學名：**'），又叫**無花果屬'''（），係桑科一屬，可以細分做幾個亞屬。

佢嘅植株規律多數係可以獨木成林，樹枝生好多氣根，屬隱頭花序。

## 屬下品種
* 細葉榕
* 高山榕
* 大葉榕
* 雷州榕（垂榕）
* 印度橡膠榕
* 菩提榕
* 琴葉榕
* 筆管榕
* 五指毛桃
* 無花果
* 大果榕

類:桑科
桑 (搞清楚)

**桑**，唐字，可以係：
## 生物
*桑科，薔薇目下面一個科。
*桑樹：桑科屬下嘅一個屬嘅樹，學名係。
## 名
*桑氏，姓氏
松仁

**松仁**（），又叫**松子**（注意松字嘅讀法，讀），係松樹嘅籽，佢可以做可藥、菜，炒熟咗之後可以做小食。但係直接生食嘅話，建議最好揀未加工過嘅松仁。松仁可以保護心血管健康，重可以預防因膽固醇過高而引發嘅心血管疾病。

## 註
眉豆

**眉豆**（學名：***Vigna unguiculata subsp. cylindrica***）係黑眼豆其中一個亞種，原產東南亞。廣東人通常會將佢同花生、雞腳一齊煲湯。
黑眼豆

**黑眼豆**（學名：***Vigna unguiculata***）係豆科豇豆屬植物品種，可以細分做幾個亞種，包括眉豆同豆角。
杉樹

**杉樹**（；學名：**'），又叫**杉木'''（），係杉科杉屬嘅常綠喬木，原產地喺中國，喺江南地區四周圍都可以見到佢。

## 形態
呢樖嘢嘅高度去到卅幾米、胸徑3米、樹幹比較直、樹形比較整齊。而佢啲葉係扁平嘅線形，背面有兩條白色平行嘅氣孔帶。樹公同樹乸都係同樣，一般喺春天同夏天開花（尤其喺春末夏初最多），而佢啲花方面，花公係柱形、花乸係圓形，佢嘅結果係出直立兼圓柱體嘅毬果，有圓形的種鱗。另外，佢啲核兩邊都有對翼響度。

## 習性
佢鍾意溫暖兼濕潤氣候同深厚、靚地、排水性能比較好、有腐殖質比較多嘅酸性土嗰度。而佢啲樹仔比較禁（）黑麻麻嘅地方。佢唔禁（）水浸同鹽鹼，生長速度比較快，一般用10年到就可以用嚟做木材。

## 用途
杉樹係中國內地嘅南方最緊要嘅特產用材樹。佢大部分用喺建築、橋樑、電線桿、整船、家具同工藝製品等方面。成樖嘢甚至重可以用嚟做藥都得。

## 相片

## 有關嘅書
* 中国少年儿童百科全书 自然·环境 第431页　浙江教育出版社 ISBN 7-5338-1946-2/G·1942

## 註

## 出面網頁

* 中国数字植物标本库
*杉木, Shanmu 藥用植物圖像數據庫 (香港浸會大學中醫藥學院) 

類:杉屬
類:四季常綠植物
類:喬木
類:藥用植物
類:木材
長豆角

**豆角**（學名：***Vigna unguiculata subsp. sesquipedalis***），又寫**荳角**，又叫**長豆角**，舊時興叫**珠仔豆**，係豇豆屬植物品種，可以跟色水細分做**綠豆角**同**白豆角**。廣東人通常會用佢炒豬肉或者牛肉。

## 睇埋
*豆角 (菜豆屬)（短豆角）
松樹

**松樹**（；學名：**）係松科嘅植物統稱，喺漢語界入面成日都話佢係杉樹，係因為佢同杉樹有一樣嘅特點係好似啲針噉。

## 品種
全世界入面有230幾種松樹，大多數喺北半球入面，而中國內地就有115種咁多。佢有以下呢啲品種：
* 馬尾松
* 金錢松
* 白皮松
* 雲南松
* 海南松
* 杜松
* 羅漢松
* 油松
* 美人松
* 歐洲赤松

## 有關嘅書
* 中国少年儿童百科全书（自然·环境）　第430页　浙江教育出版社 ISBN 7-5338-1946-2/G·1942

## 出面網頁
* Arboretum de Villardebelle Photos page - many images. 
* Arboretum de Villardebelle Cones page - images of cones of many species 

類:松科
類:四季常綠植物
類:喬木
哈大客運專綫

}

|}
|}
，又嗌（），係位於中國東北地區嘅高速鐵路，連住黑龍江省哈爾濱同遼寧省大連，全長921公里。呢條高鐵喺2007年8月破土開工，喺2012年12月1號正式通車，係世界上第一條喺高寒地區營運嘅高鐵。哈大高鐵條綫路基本同哈大綫一樣，近乎並行，不過經嘅站唔同，唔用哈大綫條鐵軌。

呢條高鐵從到嘅區間係京哈高鐵嘅一部分，而瀋陽北站到大連北站嘅路段喺鐵路內部叫。

## 概況
喺中國國務院制定嘅《中長期鐵路網規劃》當中，高鐵幹綫嘅架構嗌做「四縱四橫」，哈大高鐵就係其中一條「縱」嘅組成部份，呢條縱即係京哈客運專綫，由京瀋高鐵、哈大高鐵、盤營高鐵組成。呢條高鐵綫從黑龍江嘅哈爾濱到遼寧嘅大連，總共長921公里，其中遼寧段長553公里、吉林段長270公里、黑龍江段長81公里。作爲客運專綫，佢嘅速度夠曬快，平均速度200 km/h，最高速度310km/h。

條高鐵喺2007年8月23號正式動工，2012年10月8號開始試運，當年嘅12月1號就正式通車喇。

成條高鐵綫有成三分二以上嘅路段喺高架橋度。而過河嘅橋多達162條，呢啲橋嘅長度夾埋有663公里，最長嗰條橋係伊通河特大橋，長達57公里。隧道有8條，夾埋嘅長度達9.9公里，最長嘅隧道係九里莊隧道，長達4.33公里。全綫橋隧長度佔總長嘅74%。

### 營運現況
而家有「冬夏兩張列車運行圖」，即係車速同車票價喺冬、夏兩個時段係唔同嘅。夏季時段係指4月1號到11月30號（共八個月），呢時嘅速度等級係300 km/h，而冬季時段係指12月1號到遞年3月31號（共四個月），呢時嘅速度等級係200 km/h，票價方面夏季時段貴過冬季時段。

哈大高鐵唔一定全程都高速，大連、瀋陽有啲路段可能係普速，其中大連普速路段係大連北站到大連站，瀋陽普速路段係瀋陽北站到瀋陽站。當中大連北站係新起嘅，係哈大高鐵嘅配套大站，打算成爲綜合交通樞紐，不過地方偏遠，嗰度係郊區，接近大連開發區，離大連市區咁遠，啲市民搭車唔係好方便，於是條綫路延長到大連站，作爲始發終到站，喺大連站仲可以換乘大連3號線嘅列車。呢兩個站之間嘅路段係舊有嘅，已經由普通鐵路改成高速鐵路。雖然延長咗路段，但始終大連北站係高鐵專屬站，大連站到大連北站之間重係會有普速通勤車，大連北站係高速同普速車嘅換乘站，所以喺呢兩個站之間嘅高鐵列車會以普速運行，過咗大連北站先至慢慢提速。

瀋陽站同瀋陽北站都位於瀋陽市區，距離唔遠，都停呢兩個站嘅車唔使太高速度，而瀋陽站本身亦接受普速車，計劃成爲中國東北最大嘅火車客站，因此成爲高鐵上主要到發站。爲咗配合哈大高鐵開通，亦爲咗籌辦2013年8月嘅全運會，瀋陽站大修過，車站嘅東口大樓大規模改造，但留返歷史建築嘅外觀，西口起新站樓，成個站擴容，面積至少擴大一倍，可以接受更大客流，多個出口亦方便旅客上落。

## 攷

類:黑龍江交通
類:吉林交通
類:遼寧交通
類:哈爾濱
類:大連交通
花生糖

**花生糖**係用花生整嘅糖，響東亞、南亞同中東地區都流行，通常做法係將炒香嘅花生倒落煮熔咗嘅糖攪勻，倒出嚟攤凍後切成一塊塊。
## 睇埋
*芝麻糖
李寶龍路

**李寶龍路**（）係香港一條行車馬路，響香港島堅尼地城，由卑路乍街開始上山，經太白臺，一路去到青蓮臺，0.15公里長。條路個名係用19世紀西環大地主李寶龍個名。

李寶龍路舊時有好多大牌檔同商舖，1985年大部份地舖都變做住宅，大牌檔就跟住消失。

## 沿路建築
*香港（西區）潮語浸信會
*太白臺
*青蓮臺
*Loom Art

## 睇埋
*魯班先師廟
*西環七臺

## 參考


*香港街道大廈詳圖（通用圖書有限公司出版）



類:堅尼地城街道
荷蘭街

**荷蘭街**（）係香港一條行車馬路，響香港島堅尼地城，由卑路乍街開始，去到堅彌地城海旁，0.1公里長。條路個名係用西歐國荷蘭個俗名。

荷蘭街成條車路三線單向行車，只能由卑路乍街右轉入，再右轉入堅彌地城海旁東行線走。

## 沿路路口
*山市街
*西祥街

## 沿路建築
*卑路乍灣公園
*西環街坊福利會
*新堅尼地城游泳池

## 參考

*香港街道大廈詳圖（通用圖書有限公司出版）


類:堅尼地城街道
城西道

**城西道**（）係香港一條行車馬路，響香港島堅尼地城，由干諾道西行車天橋西面開始，去到士美菲路同堅彌地城新海旁路口，0.3公里長。

城西道響1990年代堅尼地城填海之後，同西區海底隧道嗰期起好。

## 沿路路口
*山市街
*西祥街

## 沿路建築
*西區公眾貨物裝卸區
*城西道室外停車場
*卑路乍灣公園
*堅尼地城（卑路乍灣）巴士總站

## 參考

*香港街道大廈詳圖（通用圖書有限公司出版）



類:堅尼地城街道
高主教

**高主教**可以係：
*高雷門主教，香港頭一任宗座代牧
*高主教書院，香港中學，簡稱「高主教」
*高皓正，香港藝人，綽號「高主教」
高主教書院

**高主教書院**（）係天主教香港教區轄下一間津貼英文中學，喺香港半山區羅便臣道2號，1958年創校。校名係紀念香港頭一任宗座代牧高雷門主教。

### 政界
*唐英年：全國政協常委、前政務司司長（小學部）
*林瑞麟：前政務司司長（小學部）
*石禮謙：前立法會議員（地產及建造界）、清華大學顧問教授、前土地發展公司總裁
*鄭承隆：新思維副主席、北斗基金會長、前新民黨副主席、仁濟醫院第四十五屆董事局主席、仁濟執行委員會主席、前仁濟醫院管治委員會主席、前高主教校友會會長
*鄭耀棠：港區全國人大代表、前行政會議非官守成員、前香港工會聯合會會長、中港關係策略發展研究基金主席、樂群社會服務處主席（小二至中三夜校）
*
*朱凱迪：前立法會議員（新界西）、撰稿人、社會運動人士
*吳兆康：前中西區區議會半山東區議員
*俞竣晞：前南區區議會海怡東區議員
*卓永興：現任政務司副司長

### 公職人員
*張建宗：前政務司司長、前勞工及福利局局長、前勞工處處長、前教育署署長、前教育統籌局副局長 (預科)
*楊立門：中華廠商會行政總裁、前民政事務局常任秘書長
*孫德基：前審計署署長、前安永會計師事務所中國區主席
*曾偉雄：前警務處處長
*王永平：前公務員事務局局長
*馮載祥：前香港立法會秘書長

### 學術界
*唐健垣：前香港中文大學、美國康乃狄克州威士連大學、密芝根大學、香港演藝學院教授、古琴家、古箏演奏家、南音和甲骨文研究專家，茶藝和園林專家
*梁天偉：資深傳媒工作者、香港樹仁大學新聞與傳播學系主任
*
*

### 演藝 、體育及文化界
*
*鍾鎮濤：香港男歌手、演員（初中）
*伍漢邦：Dear Jane 樂團低音結他手 
*傅家俊：香港桌球運動員 
*劉祖德：音樂人、和聲、歌唱老師
*曾奕文（Edmond Tsang）：作曲家
*陳浩民：香港男歌手、演員
*阮兆祥：香港男藝人及香港商業電台節目主持人
*歐錦棠：香港男演員
*
*
*
*章志文：前無綫電視藝員
*陳學鳴（司徒夾帶）：跨媒體創作人
*
*蘇永康：歌手、演員（小學部）
*錢小豪：演員、動作指導（小學部）
*錢嘉樂：演員、動作指導（小學部）
*施焯日：無綫電視藝員
*許創基：音樂人、唱片監製
*梁儒盛：前亞洲電視新聞部總監及華僑日報副總編輯（1963年中五）
*詹德隆：前香港中文大學出版社社長及節目主持（1963年中五）
*莫旭秋：香港男歌手
*

### 商界
*張永霖：香港中文大學兼任教授、中國聯通（香港）有限公司獨立非執行董事、前亞洲電視執行主席，曾任職電訊盈科及國泰航空，曾直升為電盈副主席
*朱國樑：太古集團（中國）主席，前國泰航空非常務董事兼行政總裁
*
*
*陳鉅源（1964年中五）：已故新鴻基地產前執行董事
*

## 注釋


## 參考來源

## 參考
*SSP Profiles 2017/2018 高主教書院

## 出面網頁

*高主教書院
高皓正

**高皓正**（，），原名**高萬華**，係香港藝人，祖籍山東，做過歌手、演員同節目主持工作。佢係基督教教徒，經常發表具爭議性嘅宗教言論，所以有個綽號叫「高主教」。

## 出面網頁
十香園紀念館

**十香園紀念館**（；）係中國廣東省廣州市嘅一間紀念館，喺海珠區江南大道中嘅懷德大街3號，嶺南畫派紀念中學東門出面條涌嘅對面嗰度。呢間紀念館喺2007年成立，佢既係由清朝尾嗰時，居巢同居廉呢兩位廣東比較出名嘅畫家嘅故居同畫畫嘅地方，又係廣州市嘅一間愛國主義教育基地。

## 兩個所謂

### 所謂「十香園」
呢間嘢因為傳說話入面種咗素馨、瑞香、夜來香、鷹爪、茉莉、夜合、珠蘭、魚子蘭、白蘭、及含笑等10樖好香嘅花響度，所以「十香園」嘅名就係噉嚟。
### 所謂「嶺南畫派嘅搖籃」
之前居廉喺呢度住嗰陣，就喺呢度開咗間舖嚟教啲學徒，重培養咗一批近代美術人才出嚟。其中嶺南畫派入面嘅兩位創始人——高劍父同陳樹人，因為佢喺呢度培訓出嚟先至出咗名，所以呢度又可以嗌成「嶺南畫派嘅搖籃」。

## 簡介
呢間嘢嘅總佔地面積去到3879㎡。佢分開咗兩個區，分別係遺址區同美術展覽區：
### 遺址區
佢包括咗今夕庵、嘯月琴館、紫梨花館呢三間主體建築。入面擺嘅嘢《居巢、居廉同十香園》嘅固定展覽，佢介紹咗呢兩位畫家喺畫畫方面係點出名嘅，甚至重介紹咗十香園嘅歷史。
### 美術展覽區
佢包括咗兩層樓嘅美術展館同藝術家交流廳、後花園、親水平台同休閒廣場嘅配套設施，以《詩情畫意溯流之源——隔山畫派同嶺南畫派先師紀念展》嘅固定展，通過「一人、一畫、一史」嘅方式嚟介紹咗隔山畫派同嶺南畫派嘅發展同傳承。

## 出面網頁

* 海珠区文物博物管理中心直属单位——十香园纪念馆 海珠区公众信息网
* 游园赏艺十香园 岭南画派的宗祠 新浪旅游
* 十香园纪念馆 中国广州网
* 十香园 岭南画派的摇篮 广州地铁一站通
* 十香园纪念馆 广州市文化广电新闻出版局（版权局）

類:廣州博物館
十香園

**十香園**（）係中國廣東省廣州市嘅一個比較優雅嘅景區地名，喺海珠區昌崗中路嘅懷德大街入面近嶺南畫派紀念中學嗰度（中間隔咗條河）。

## 名
呢間嘢因為傳說話入面種咗10樖香嘅花響度先至改咗噉嘅名。

## 淵源
喺清朝嘅道咸同光年間，嶺南畫學已經復興，住喺廣東番禺隔山鄉嗰度嘅兩位仁兄——居廉同居巢就成日喺呢度畫畫，加上佢畫啲畫好有山水嘅風格而出咗名。

## 同佢有關嘅詩句同埋名言
*劉建生——十香園有感
:能師造化眞豪傑，自立門庭據上遊。畫藝新風開一派，芳華綺藻遍南淵。

*黃文寬——十香園有感
:鐮讓之間一代宗，隔山來景仰高風。十香園圃逸芬在，嶺學長懷沾溉功。

## 睇埋
* 十香園紀念館

## 註

類:廣州地理
類:海珠區
嶺南畫派紀念中學

；之前叫，係中國廣東省廣州市嘅一間中學，喺1968年開辦，位置喺海珠區江南大道中嘅玫瑰二街12號。校址從佢開辦一直到而家為止，變咗3次地址。

## 校服色

呢間學校嘅校服色：
*冬裝：
*:長袖：
*:大褸：
*夏裝：
*:短袖：。衫袖口帶有粗邊，褲兩邊帶有三角形底紋
*:長袖：。冇長袖薄衫，但褲兩邊帶有三角形底紋。

## 史
### 校址變遷
喺1968年，呢間學校率先喺而家嘅白雲區太和鎮嗰度搞，到咗1976年就搬咗去而家海珠區嘅南華東路，太平東四巷嘅一間小學宿舍入面。直到1980年就搬到江南大道中嘅隔山新街22號嗰邊（而家嘅南武中學初中校區嗰度），喺2010年，學校又搬咗去江南西路嘅玫瑰二街12號嗰邊。
### 校名
喺2007年9月之前，呢間學校一直叫「廣州市第七十六中學」。直到2007年9月，由於海珠區人民政府喺度搞緊海珠區當地嘅文化嚟搞宣傳嶺南文化，間學校就順便喺馬涌對面嗰間廣州美術學院（之前嘅校址喺嗰頭，而家喺昌崗東路嘅曉港地鐵站附近）同嶺南畫派紀念館嘅地域優勢先改名嗌「嶺南畫派紀念中學」，直到而家。

## 學校攞過嘅獎
*廣東省高中教學水準評估優秀等級
*廣州市健康促進學校金獎單位
*海珠區第一批廉潔教育實踐研究基地
*廣州市科幻繪畫特色項目學校
*廣州美術學院嘅校外教育實習基地
*廣州美術教研會美術教師版畫社
*廣東省第一批綠色學校

## 附近嘅交通
*巴士：
*:華海大廈站
*::落車之後行5分鐘嘅路就到
*地鐵：
*:：江南西站、昌崗站
*:：昌崗站
高雷門

**高雷門**主教（，）係宗座外方傳教會會士，亦係香港頭一任宗座代牧。佢喺意大利米蘭出世，1858年嚟香港傳教，1874年出任香港頭一任宗座代牧。喺1863年嗰陣，開咗間工藝學院，叫「養正院」（意思係教育人成為正人君子，為免誤入歧途）。1894死喺香港，享年67歲。1958年，適值宗座外方傳教會慶祝來港服務100周年，同埋為咗紀念香港首任主教高雷門，當時嘅教區主教白英奇以佢個命興建高主教書院。
妮歌潔曼

**妮歌潔曼**（，）係澳洲電影演員，2002年憑《此時·此刻》攞到奧斯卡金像獎最佳女主角獎。

## 出面網頁

* 2003 | Oscars.org | Academy of Motion Picture Arts and Sciences 
* 
* 
* 
* 
*
林恬兒

**林恬兒 **（，），係香港名媛，阿爸阿媽係寰亞集團老闆林建岳同前妻謝玲玲，另外林心兒係佢妹妹。香港出世，2014年同星島新聞集團主席何柱國個仔何正德響法國尼斯結婚，2015年頭被發現有咗娠紀。

## 學歷

* 美國哥倫比亞大學政治系雙碩士學位

## 攷

類:林百欣家族
第68屆西班牙國會選舉

**第68屆西班牙國會選舉**喺2015年12月20號舉行。

## 過程
1月31號，西班牙左派政黨**我們可以**（Podemos）喺首都馬德里市中心搞大型遊行，引咗成萬人嚟反對現任政府緊縮政策，為咗年底選舉鋪路。

## 結果

## 攷

68
類:2015年選舉
地球凌日 (火星)

火星嘅**地球凌日**係指太陽同火星之間嘅行星地球直接喺太陽前面掠過，成為太陽表面嘅可見暗斑（並遮咗一小部分太陽對地輻射）嘅天文現象。火星下一次地球凌日將會發生響2084年11月10號。
地球凌日 (天王星)

天王星嘅**地球凌日**係指太陽同天王星之間嘅行星地球直接喺太陽前面掠過，成為太陽表面嘅可見暗斑（並遮咗一小部分太陽對地輻射）嘅天文現象。天王星下一次地球凌日將會發生響2024年11月17號。
木星凌日 (土星)

土星嘅**木星凌日**係指太陽同土星之間嘅行星木星直接喺太陽前面掠過，成為太陽表面嘅可見暗斑（並遮咗一小部分太陽對地輻射）嘅天文現象。土星下一次木星凌日將會發生響3728年10月29號。
珊瑚花 (洋爵床屬)

**珊瑚花**（；學名：）係爵床科洋爵麻屬入面嘅一個品種，喺巴西地區入面見得比較多。

## 出面網頁
*USDA Plants Profile: Justicia
* 

類:洋爵床屬
楊梅

**楊梅**（，廣州或佛山地區口音讀；學名：）既係楊梅科楊梅屬嘅常綠喬木仔或灌木，喺中國嘅華東、華南、西南、華中嘅江西、湖南、貴州、四川；臺灣、及陝西漢中、甘肅武威細部分地區同埋日本、朝鮮、菲律賓地區入面都可以搵到。

## 名
佢嘅樣似水楊，加上味似[話梅]而改成噉嘅名。

==樣==
佢啲枝葉比較茂盛，樹冠圓整。果有好多斑點，表面粗糙。

==適應環境==
植株都幾旱同爛地。

==用途==
植株可以種喺庭院、草坪、路邊做綠化樹種，可以做廠礦綠化同城市隔音嘅樹種。果可以食得，酸甜適中，可以加工成楊梅乾、楊梅醬、蜜餞、重可以浸酒都得。
===藥用===

楊梅有止渴，和五臟嘅功效，可以解除身體入面嘅煩躁同腸胃嘅積食，甚至重可以去痰止嘔，解酒。

== 連出去 ==


* [http://libproject.hkbu.edu.hk/was40/detail?lang=ch&channelid=1288&searchword=herb_id=D00843 楊梅 Yangmei] 藥用植物圖像資料庫 (香港浸會大學中醫藥學院) 

[類:楊梅屬
類:四季常綠植物
類:喬木
類:藥用植物
類:生果
類:蜜源植物
類:酒源植物
類:淨化環境植物
米蘭花

**米蘭花**（；學名：），簡稱**米蘭**（），喺香港叫**米仔蘭**（），係楝科米仔蘭屬嘅常綠喬木或灌木，喺中國嘅福建、廣東、廣西、雲南等省，東南亞同臺灣（尤其係低海拔嘅森林入面）、南亞地區可以搵到。佢係一樖成日見到嘅芬芳類觀賞植物。

## 適應環境
植株啱喺暖而濕，有腐殖質泥嘅位生，但唔凍。

## 用途
佢可以用嚟綠籬植物、庭院植物同盆景；花可以畀人睇。

## 註

## 連出去

*米仔蘭, Mizilan 藥用植物圖像數據庫 (香港浸會大學中醫藥學院) 
*米仔蘭（Mock Lime） 優之花鋪 

類:米仔蘭屬
類:四季常綠植物
類:喬木
類:灌木
類:香花樹種
類:花卉
類:綠籬植物
枇杷

**枇杷**（），生菓一種，樹一種。菓又叫**琵琶果**（），雲浮嗰邊嗌**蘆橘**（）。生物而言，佢歸入薔薇科枇杷屬，係常綠喬木，拉丁學名***Eriobotrya japonica***。喺亞洲東南邊地區先至可以搵到佢。

英文叫**loquat**，蘆橘嘅對譯。

## 藥用

枇杷葉重係一種中藥，佢有清熱，降氣同化痰的功用。不過枇杷同佢其它有關嘅植物一樣，佢啲核同新葉都有小小毒性響度，如果生食嘅話，佢會釋放啲氰化物出嚟，但佢啲味比較苦，所以一般嚟講，唔會食死人。

## 出面網頁
* 枇杷 中國作物品種信息
* 枇杷 Pipa 藥用植物圖像數據庫 (香港浸會大學中醫藥學院) 
* 枇杷葉 Pipaye 中藥材圖像數據庫 (香港浸會大學中醫藥學院)

類:枇杷屬
類:四季常綠植物
類:喬木

類:藥用植物
黃皮

**黃皮**（「皮」字有陽上變調，；學名：**'）；第個名係**油梅**（）或**油皮**（）；喺英文入面重可以嗌成****、****、****或****、**'''；佢既係芸香科黃皮屬嘅一樖常綠喬木，又係熱帶同亞熱帶地區嘅一種水果。喺中國嘅福建、廣東、廣西、海南、貴州南邊、雲南同四川嘅金沙江河谷、重有臺灣等地區（尤其喺山坡、荒地同疏林入面），美洲、亞洲同澳洲等地都可以搵到佢 。模式種喺廣州鄉下嗰度攞嚟。

## 藥用

黃皮嘅樹皮同樹葉、果同埋啲核都可以入藥。
### 樹皮
味苦性溫，有水消腫同通尿道嘅功效。

### 葉
味苦、辛，性平，可以醫咳嗽痰喘、溫室發熱、瘧疾、流行性腦膜炎、黃腫、疴尿唔暢順、腹疼痛、風濕痹痛、熱毒疥癬、蛇蟲咬傷等。而現代藥理研究就話佢有益智、保肝、降血糖、降血脂、抗氧化等作用。而臨床醫學就話可以醫風濕骨痛、感冒、急性腸胃炎、俾狗咬嚫、木薯中毒嗰度。

### 果
味辛、甘、酸，性微溫，可以用嚟醫痰飲咳喘、胸膈滿痛、積食等。

### 果核
味苦，性溫，可以用嚟醫氣滯脘腹疼痛、睪丸疼痛、疝氣痛、經痛、風濕骨痛、細路哥頭頂生瘡、俾蜈蚣咬嚫等。

## 註

## 出面網頁
*黄皮 中國植物圖像庫
*Clausena_lansium 香港植物標本室
*Clausena lansium 香港植物及植被
*Clausena lansium 台灣植物資訊整合查詢系統
鷹爪蘭

**鷹爪蘭**（；學名：*Artabotrys hexapetalus*）；第個名係**鷹爪花**（）或**鷹爪**（）或**鶯爪**（）；佢既係香荔枝科鷹爪花屬入面嘅一種常綠攀援灌木，又係四季常青植物。呢種植物喺柬埔寨、印尼、越南、菲律賓、斯里蘭卡、臺灣、泰國、馬來西亞、印度同埋中國大陸嘅福建、浙江、雲南、江西、廣東、廣西等地嘅海拔300——1,500米高嘅地方先至見到佢。佢成日都俾人用佢嚟做搭棚架嘅材料同時，重可以用嚟修剪成獨立觀景樹同埋綠化植物。

## 藥用價值

鷹爪蘭嘅藥用方面，佢嘅根同果都可以入藥。

## 出面網頁

* 
* Photos
* Description with sketch
* Description
* 鷹爪花, Yingzhaohua 藥用植物圖像數據庫 (香港浸會大學中醫藥學院) 
* 鷹爪花 認識植物網

類:灌木
類:藥用植物
類:四季常綠植物
蠟梅

**蠟梅**（，廣州音：；學名：**'）；喺日本嗰邊重可以嗌**唐梅**（；）；中國廣西桂林當地嗌**大葉蠟梅'''（桂林當地嘅白話讀音：）；佢係蠟梅科蠟梅屬嘅一種落葉灌木，喺朝鮮、美洲、日本、歐洲同中國大陸嘅湖南、福建、山東、江蘇、安徽、雲南、河南、湖北、浙江、四川、貴州、陝西、及江西等地嘅海拔300——700米高嘅山地區先至見到佢。

## 藥用價值

蠟梅嘅花蕾、花同埋核都可以入藥。佢嘅主要功效有：
*花蕾：可以醫焫傷
*花：清熱解暑
*核：解暑生津
*根莖：鎮咳、防止哮喘。

## 出面網頁
* 
* 蠟梅 中文百科在線

類:灌木
類:落葉植物
中華人民共和國鐵道部

，曾經係中國大陸鐵路事務嘅最高主管機構，係國務院嘅行政部門之一，而家裁撤咗。日本報章經常寫成（）。

2013年3月14號，第十二屆全國人民代表大會第一次會議審議通過《國務院關於提請審議國務院機構改革和職能轉變方案》，呢份議案度，鐵路部門要政企分開。於是裁撤鐵道部，佢嘅行政職能劃咗畀交通運輸部屬下嘅國家鐵路局，而佢嘅企業營運職能放咗入新組建嘅中國鐵路總公司。

喺重有鐵道部嘅時候，中國大陸交通嘅行政管理分屬三個機構：鐵道部管嘅係鐵路，交通運輸部管嘅係公路、航運，民航局管嘅係民用航空。而家所有嘅交通行政管理都歸曬交通運輸部。

## 史
鐵道部係中華人民共和國政府最早成立嘅部門之一，一開始時係叫，係伴隨1949年中華人民共和國成立嘅部門。而喺1949年10月1號之前，佢嘅前身係，係受中國人民解放軍中央軍事委員會管轄嘅，喺1949年10月1號當日改爲中央人民政府管轄。1954年中華人民共和國國務院成立，改爲國務院管轄，稱爲中華人民共和國鐵道部。文革期間，鐵道部喺1970年到1975年時同原先嘅交通部、郵電部合併成新嘅交通部（1973年7月恢復郵電部），直到1975年1月恢復獨立，一直到2013年裁撤咗。

自中國大陸改革開放以來，啲人對鐵道部好有意見，因爲佢政企合一，無論行政定經營都係佢，出問題想用司法制裁佢又唔得，因爲要告佢，只能去鐵道部把持嘅鐵路法院，利益集團盤據其中，權力系統中奈佢唔何，形容佢係獨立王國，於是貪腐、績效低、服務差、買票難、亂收費，人稱「鐵老大」。

鐵道部經歷過三次改革，但都無疾而終。第一次係1986年，打算搞經濟責任承包制，將行政權下放到各地鐵路局，但由於接連發生鐵路事故，時任部長丁關根被迫辭職，改革無咗後續；第二次係1999年，當時嘅部長傅志寰好支持改革，提出「網運分離」，但兩次提出方案國務院唔批，等劉志軍上任後又無咗改革；第三次係2008年，當時成立交通運輸部，啲人呼籲將鐵道部併入去，但由於各種原因阻住咗。

鐵道部之所以裁撤到，有幾件事促成：首先鐵路公安、檢察院、法院相繼轉型，令鐵道部無咗佢控制嘅司法系統，其次當時中國高鐵已經有規模，未來唔會有大工程，係時候整治鐵道部。2011年2月，時任鐵道部長劉志軍解任，之後開除黨籍，理由係濫用職權、受賄，要對鐵路嚴重腐敗負責。隨住佢落馬，查處咗鐵道部相關高層，打擊曬啲利益集團，於是鐵道部無得同中央就改革議題討價還價。當年7月23號，喺浙江温州發生温州高鐵事故，事故當中嘅經濟貪腐問題亦入劉志軍數。呢場事故發生後，公眾對鐵道部嘅不滿集中爆發，有咗輿論推動，於是順理成章噉裁撤咗鐵道部。

## 「權利部門」：貪腐溫床
中共中央軍委之所以設鐵道部，係因爲打仗時鐵路係好緊要嘅運輸，啲兵員、武器、戰略物資係靠鐵路大量快速噉輸送。正因爲噉樣嘅軍事背景，即使移交畀中央人民政府好長一段時間，鐵道部都重係個「準軍事部門」，同軍隊有關係。比如話解放軍曾經有個兵種叫做，呢個兵種喺1984年時全體轉業、併入到鐵道部，軍中各師改叫鐵道部屬下嘅工程局，靠住呢支軍隊，鐵道部實力大增；後來1989年時呢啲鐵道兵組建爲。另外喺1949年中共政權嘅建立、大陸統治嘅確立當中，鐵道部有好大貢獻。所以鐵道部喺權力系統當中係「鐵幕重重」，甚至係「獨立王國」，比如喺司法上，鐵路部門有自己嘅公檢法機關，即係「鐵路運輸法院」，呢啲法院財權、人事權都唔獨立，都係依賴喺各級鐵路局，於是呢啲法院嘅司法公正就好有問題喇，佢哋審親同鐵路有關嘅案都係要睇鐵路局嘅口面，畀人話「司法審案就係鐵路部門嘅行政審批」。

鐵道部除咗有「權」，重有「利」。由於鐵路嘅行政管理以及營運都係鐵道部揸住曬，所以鐵道部係個利益好深嘅部門，因爲鐵路係好緊要嘅運輸系統，無論客運定貨運，而中國鐵路里程排世界第二，擁有複雜嘅鐵路網，亦有龐大嘅鐵路需求。尤其係中國改革開放後，經濟騰飛，貨物、人口運輸量不斷增長，比如每年春運嘅墟冚就係證明。再加之鐵道部嘅軍事背景，呢個部門嘅利益關係深到唔深。而食水最深在於近年來中國高鐵嘅發展，起高鐵係要巨額嘅財政支出，呢筆撥來嘅巨款就有好大嘅貪腐可能。每年中國政府對鐵道部都有諸如貸款、債券等等嘅支持，但係鐵道部嘅負債重係好驚人，資產負債達62.2%，負債總額相當係中等規模國家嘅GDP。而鐵路本身係個好好搵嘅項目，呢筆債鐵道部亦唔係還唔起，實質上鐵路盈利猛增添，噉填唔到呢個窿、啲巨款去向就值得思疑喇。

正因爲鐵道部係個「權」「利」部門，所以要喐佢就好難，比如2008年成立新嘅交通運輸部，當時有人提議鐵道部應該歸入新設部門，噉就唔使機構重複啦，不過鐵道部副部長就話，鐵路對中國好緊要，係國家戰略，留低鐵道部會有「體制優勢、資源優勢、機制優勢」，可以集中力量做大事。而喺中國改革深化嘅過程中，鐵道部噉樣嘅部門可以殘存，一般認爲係有來自最高權力嘅保護。1990年代以來，鐵道部一直由時任總書記江澤民嗰派嘅人馬盤據。不過喺2011年原鐵道部長劉志軍因爆出貪腐而落馬之後，江派勢力大受打擊，繼任嘅盛光祖係胡錦濤嗰派嘅人，於是鐵道部內嘅江派人馬受到排擠。

而家鐵道部已經裁撤，政企功能分開。鐵路嘅營運、建設交畀中國鐵路總公司。而呢間公司順便孭埋爭落啲數。按照公司運作常理，孭咗筆咁大嘅數，係應該減少投資，還噉啲數先講嘢嘅，但係中國鐵路依然繼續起新鐵路，重擴大投資添，好明顯同從前噉都係由國家注錢投資。因此有評論認爲，鐵道部嘅解體係表面上、形式上嘅，中國重係無開放到啲緊要嘅經濟部門，重係畀國家揸死，本該交畀市場調控嘅嘢依然國家壟斷，「國進民退」（國企入、民企出）嘅體制唔變，重係埋藏咗貪腐嘅溫床、低效嘅弊病，因爲無競爭，市場監管上咁巨無霸嘅企業靠住壟斷得來嘅規模優勢，有可能同政府部門有利益輸送。呢點唔似日本國鐵解體後真係變成民營化，所以啲評論認爲呢番改革其實係失敗咗嘅，換湯唔換藥，公眾可能重係要面臨變咗形嘅「鐵老大」；亦有觀點認爲話曬原先政企合一嘅體制冧咗，雖然離真正嘅市場化重有排，啲作風一時間亦唔會話變就變，但無咗體制基礎，啲風氣會慢慢變好。

## 攷


類:中華人民共和國中央政府機構
類:中國鐵路
國鐵

**國鐵**（；）係**國有鐵路**（）、**國營鐵路**（）嘅簡稱，即係話條鐵路係國家/政府所有，兼且由國家/政府直接經營，相對應嘅係私鐵。

## 國鐵形態

喺國際上，按以下形態經營嘅鐵路營運組織，會稱做「國鐵」。佢哋公司嘅英文名一般叫做National Railway、State Railway、Republic Railway等。
***國營鐵路**：呢種鐵路國家所有，政府直接出面經營，屬於國營事業，所以計入國家預算。譬喻而家嘅臺灣鐵路管理局、2013年裁撤嘅中國鐵道部、1949年之前嘅日本國有鐵道。
***國有鐵路**：鐵路嘅所有者係政府注資嘅公司，由公司去經營，但間公司屬於公共企業，法律地位係非商事法人。譬喻而家中國大陸嘅中國鐵路總公司、加拿大嘅維亞鐵路、1949年後嘅日本國有鐵道、韓國鐵道公社。
*國有鐵路：同上面情況唔同在於間公司屬於有限公司，法律地位係商事法人。因爲同樣都係政府出資，所以屬於國營企業、國有企業。譬喻1982年前嘅法國國家鐵路、奧地利聯邦鐵路。美國嘅美鐵、啱成立時嘅日本JR七公司喺形態上亦都接近呢種類型嘅國有鐵路。

喺營運者採用法人形態（即企業形態）嘅國，有唔少係以商事法以外嘅特別法作爲法人嘅設立根據，因此佢哋係特殊法人或者特殊公司。另外，好似舊時東歐社會主義國家等，呢啲地方由於歷史因素私鐵少到近乎無，只有國營或者國有嘅鐵路單位，於是啲人單純稱呼佢哋做「鐵路」「鐵路企業」等，鐵路單位嘅名稱或者簡稱係相當於「國鐵」嘅用語。

## 國鐵一覽
### 亞洲
*中華人民共和國鐵道部，中華人民共和國嘅國鐵，已經裁撤咗，而家轉爲中國鐵路總公司
*臺灣鐵路管理局，中華民國嘅國鐵
*馬來亞鐵路，馬來西亞嘅國鐵（，縮寫：KTMB）
*泰國國家鐵路局，泰國嘅國鐵（）
*越南鐵路，越南嘅國鐵（）
*菲律賓國家鐵路，菲律賓嘅國鐵（，，縮寫：PNR）
*日本國有鐵道，日本嘅國鐵（），係而家JR嘅前身
*韓國鐵道公社，韓國嘅國鐵（，文觀部式轉寫：hanguk cheoldo gongsa）
*北朝鮮/北韓嘅全部鐵路都係國有，請睇朝鮮民主主義人民共和國鐵路
*印度鐵路公司，印度嘅國鐵（）

### 歐洲
*德國鐵路，德國嘅國鐵（，縮寫：DB），前身係德國聯邦鐵路同德國國營鐵路
*比利時國家鐵路，比利時嘅國鐵（，）
*瑞士聯邦鐵路，瑞士嘅國鐵（，縮寫：SBB；，縮寫：CFF；，縮寫：FFS；）
*英國鐵路，英國嘅國鐵（）
*奧地利聯邦鐵路，奧地利嘅國鐵（，縮寫：OBB）
*意大利鐵路，意大利嘅國鐵（）
*法國國家鐵路，法國嘅國鐵（，縮寫：SNCF）
*西班牙國家鐵路，西班牙嘅國鐵（，縮寫：RENFE）
*荷蘭鐵路，荷蘭嘅國鐵（，縮寫：NS）
*盧森堡國家鐵路，盧森堡嘅國鐵（，縮寫：CFL）
*葡萄牙鐵路，葡萄牙嘅國鐵（，縮寫：CP）
*丹麥國家鐵路，丹麥嘅國鐵（，縮寫：DSB）
*挪威國家鐵路，挪威嘅國鐵（）

## 睇埋
*私鐵

## 註攷

類:鐵路
江南大道

**江南大道**可以係：

*江南大道 (廣州)：喺廣東省廣州市越秀區。
*江南大道 (重慶)：喺重慶市，有2條江南大道。
*江南大道 (東莞)：喺廣東省東莞市企石鎮。
*江南大道 (南寧)：喺廣西壯族自治區南寧市江南區。
*江南大道 (貴港)：喺廣西壯族自治區貴港市港南區。
*江南大道 (上海)：喺上海市崇明縣。
*江南大道 (蘇州)：喺江蘇省蘇州市常熟市。
*江南大道 (宜昌)：喺湖北省宜昌市，有2條江南大道。
*江南大道 (溫州)：喺浙江省溫州市瑞安市。
*江南大道 (麗水)：喺浙江省麗水市青田縣。
*江南大道 (杭州)：喺浙江省杭州市，有2條江南大道。
*江南大道 (台州)：喺浙江省台州市臨海市。
鐵道部

係啲政府或者民營鐵路嘅部門，可以係：
*中華人民共和國鐵道部，中華人民共和國裁撤咗嘅國家部門
*中華民國鐵道部，中華民國已經無咗嘅鐵路部門
*臺灣總督府交通局鐵道部，日屬臺灣時期負責臺灣鐵路嘅機構
*西日本旅客鐵道各分公司屬下嘅鐵道部
岳圖·卡列奥斯

**岳圖·卡列奧斯**（；，）係德國軍人，喺第二次世界大戰期間做過德國嘅坦克指揮官。佢炸咗超過150呷敵軍坦克嘅記錄而出名，佢亦攞咗橡樹葉騎士鐵十字勳章。岳圖·卡列奧斯喺2015年1月24號死。

## 註

## 出面網頁

類:德國軍人
中央裁判司署

**中央裁判司署**（）係香港頭一座法院，1847年開始用，1914年完成重建，用到1979年，之後畀其他組織用過。呢座建築喺香港島中環亞畢諾道1號，係香港法定古蹟。
魚板

**魚板**，日文叫**蒲鉾**，係日本用魚肉整成魚漿後再加工整嘅嘢食，由於加工過程會落食用色素，所以色水唔會完全白雪雪。

## 睇埋
*仿蟹柳
*鳴門卷
*獅子狗丸
*魚麵
*魚蛋
鳴門卷

**鳴門卷**，係種魚板，多數日本拉麵面頭都有呢隻餸。佢切面有紅色螺旋，日本人聯想到鳴門海峽嘅漩渦，所以叫「鳴門卷」。

## 睇埋
*獅子狗丸
日式糯米糍

**日式糯米糍**（；）；臺灣嗰邊將日文名用閩南話譯做**麻糍**；佢係日本式糯米糍，都係一樣用糯米粉團整，外形有少少唔同，除咗甜食亦可以鹹食。

## 睇埋
*雪米糍
*和菓子
*年糕
和菓子

**和菓子**（），係一類日本式甜品，原料包括食糖、糯米粉、小麥粉整成嘅粉糰，賣相骨子。

## 例
*日式糯米糍 
*日式豆沙包（銅鑼燒）
*小丸子
*八橋
華盛頓大學

**華盛頓大學**（）係位於美國華盛頓州西雅圖嘅一間大學，1861年建校。

類:美國大學
華盛頓大學 (搞清楚)

**華盛頓大學**可以指：

*華盛頓大學，喺美國華盛頓州西雅圖；
*佐治·華盛頓大學，喺美國首都華盛頓哥倫比亞特區；
*聖路易華盛頓大學，喺美國密蘇里州聖路易市。
佐治·華盛頓大學

**佐治·華盛頓大學**（）係美國首都華盛頓嘅一間私立大學，校名來自美國第一任總統佐治·華盛頓，1821年建校。

類:美國大學
類:華盛頓特區
江南大道 (廣州)

**江南大道**（）係中國廣東省廣州市嘅一條主幹道，喺海珠區入面。成條馬路南北走向，南邊從江泰路開始，一直向北去到南華東路嘅海珠橋口嗰頭。而另外一條江南大道南喺工業大道南嗰頭開始，一直去到新滘西路嗰頭。

## 概要
全長4.5公里，闊40米，雙向6車道。

## 名
其實呢條馬路唔係一早就嗌「江南大道」，而係嗌「江南中路」嘅名。不過到咗1966年嘅文革時期，受到破四舊嘅思想影響先至改咗名嗌「躍進路」，但係到咗1981年，由於呢條大道喺珠江嘅南邊，所以就改咗名嗌「江南大道」重一直用到而家。實際嘅江南路就喺而家嘅江南西地鐵站冇幾遠嗰度。

## 江南大道嘅三條道路，起點到終點
* 江南大道北：從南華東路嘅海珠橋口嗰度開始，一直去到同福東路同小港路嘅交界嗰頭。
* 江南大道中：從同福東路同小港路嘅交界開始，一直去到昌崗中路同昌崗東路嘅交界嗰頭。
* 江南大道南：從昌崗中路同昌崗東路嘅交界開始，一直去到江泰路嗰頭。
* 江南大道南（第條）：從新滘西路開始，一直去到工業大道南嗰頭。

## 經過嘅道路
呢度啲路順序係從北去到南嚟排嘅，其中**加粗**咗嘅字係主幹道，灰色嘅字係未通嘅路：
*南華中路、南華東路、**[[海珠橋]]**
*同福東路、小港路
*前進路
***[[南田路 (廣州)|南田路]]**、**[[江灣路 (廣州海珠)|江灣路]]**
***[[江南路 (廣州)|江南西路]]**、江南東路
***[[昌崗路|昌崗中路]]**、**昌崗東路**
*曉港南馬路
*禮崗路
*江燕路
*南泰路
*江泰路
***<font color="#adb9c3">[[新滘路 (廣州)|新滘西路]]</font>**
*僑港路
*江曉路
***<font color="#adb9c3">[[工業大道 (廣州海珠)|工業大道南]]</font>**

## 特色
呢條馬路入面都算有比較特色嘅，雖然話江南大道南嗰邊係一條掘頭路兼城中村範圍，但係近幾年因為嗰度開發咗好多樓盤，所以已經有好多人氣響度。而江南大道中嗰度係商業集中地，入面有好多百貨商場同酒店、賓館響度，嗰度甚至係商業一條街。而江南大道北嗰頭因為馬路兩邊都係啲婚紗舖，所以嗰度又俾人話成係「婚紗街」，嗰度重係家陣成個廣東省入面，最大賣婚紗嘅交易雜散地區。而成條馬路兩邊都有好多木棉樹響度。

## 斷頭路問題
喺2007年，廣州市政府諗住話將江南大道嘅江泰路口嗰頭打通佢，向南同新滘路口南邊嗰度嘅工業大道南嗰頭，但係廣州市嘅有關部門組織專家去查過吓，話要拆好多屋嗰度要出好多錢，加上規劃緊嘅道路要經過部隊嘅營區，加上傾咗好多次都未達成共識，所以到咗2015年初就冇繼續搞落去。

## 註

類:廣州主幹道
類:海珠區
昌崗路

**昌崗路**（）係中國廣東省廣州市入面嘅一條主幹道，喺海珠區入面，成條馬路係東西走向。西邊從鶴洞大橋底（差唔多白蜆殼碼頭冇幾遠嗰度）開始，一直向東去到東曉路同新港路嘅交界嗰頭。其中，曉港公園嘅南門就喺呢條馬路入面。

## 概要
全長3.1公里，闊40米，雙向8——10車道。而呢條馬路分開咗西中東三條。

## 昌崗路嘅三條道路，起點到終點。
* 昌崗西路：從鶴洞大橋底（近白蜆殼碼頭）嗰度開始，一直去到工業大道北同工業大道中嘅交界嗰頭。
* 昌崗中路：從工業大道北同工業大道中嘅交界開始，一直去到江南大道中同江南大道南嘅交界嗰頭。
* 昌崗東路：從江南大道中同江南大道南嘅交界開始，一直去到東曉路同新港路嘅交界嗰度。

## 名
呢條馬路之前唔係嗌「昌崗路」，而係嗌「南昌路」，因為佢附近有座「南昌崗」嘅山仔先至改咗噉嘅名。到咗1981年，由於嗰時條馬路嘅名同中國江西省南昌市嘅地名一樣，所以先至改咗名嗌而家嘅「昌崗路」。

## 經過嘅道路

呢度啲路嘅順序係從西去到東嚟排嘅，其中**加粗**咗嘅字係主幹道：
*南邊路
***[[工業大道 (廣州海珠)|工業大道北]]、工業大道中、[[鶴洞大橋]]**
***[[寶崗大道]]**
*禮崗路
***[[江南大道 (廣州)|江南大道中]]、江南大道南**
*昌泰路
*曉港西馬路
*曉港中馬路
***[[東曉路 (廣州)|東曉路]]、東曉南路、[[新港路 (廣州)|新港路]]**

## 特色
呢條馬路嘅特色就係：喺昌崗西路嗰頭，由於佢喺鶴洞大橋嘅橋底，加上附近都係啲工廠嘅廠房同碼頭，所以入面一般都係啲貨運同上落班、行街啲人。而凈低嗰啲都係商業大樓同住宅嘅地區。

## 攷
新港路

**新港路**可以係：

* 新港路 (廣州)：喺廣東省廣州市海珠區。
* 新港路 (東莞)：喺廣東省東莞市，入面有2條。
* 新港路 (陽江)：喺廣東省陽江市江城區。
* 新港路 (江門)：喺廣東省江門市，入面有3條。
* 新港路 (陽江)：喺廣東省陽江市江城區。
* 新港路 (上海)：喺上海市，入面有4條。
* 新港路 (天津)：喺天津市濱海新區。
* 新港路 (海口)：喺海南省海口市龍華區。
* 新港路 (常州)：喺江蘇省常州市，入面有2條。
* 新港路 (蘇州)：喺江蘇省蘇州市，入面有2條。
* 新港路 (南京)：喺江蘇省南京市高淳區。
* 新港路 (無錫)：喺江蘇省無錫市，入面有2條。
* 新港路 (日照)：喺山東省日照市東港區。
* 新港路 (煙台)：喺山東省煙台市龍口市。
* 新港路 (德州)：喺山東省德州市德城區。
* 新港路 (台州)：喺浙江省台州市三門區。
* 新港路 (丹東)：喺遼寧省丹東市振興區。
登山寶訓

**登山寶訓**係指《聖經》《馬太福音》第五章至第七章裏面，由耶穌基督喺山上所講嘅嘢。登山寶訓當中最出名嘅係「八種福氣」 ，呢段認為係基督教徒言行嘅準則。

## 來源
最先用「登山寶訓」（The Sermon on the Mount）呢個名嘅，係公元四世紀嘅神學家奧古斯丁；之後嘅人一直都用呢個名直到今日。簡單來講，登山寶訓嘅來源，就係耶穌基督喺山上傳講上帝嘅道。

## 地點
喺當時耶穌所處嘅加利利地區並冇山，不過喺臨近嘅加利利海西岸有幾座高山，因此有人認為登山寶訓發生喺嗰處。

## 提要
#耶穌招聚自己嘅聽眾（5章1-2節）
#引言（5章3-20節）
##有福嘅人帶有嘅特點同祝福（5章3-12節）
##勸勉人繼續做鹽做光（5章13-16節）
##律法同跟隨基督嘅人嘅關係（5章17-20節）
#講論：贏文士同法利賽人嘅義（5章21節-7章11節）
##彼此相愛（5章21-26節）
##性方面貞潔（5章27-32節）
##誠實待人（5章33-37節）
##唔好報仇（5章38-42節）
##唔好憎你嘅仇敵（5章43-48節）
##做好事，要有正確嘅動機（6章1-18節）
###賙濟窮人，要有正確嘅動機（6章2-4節）
###祈求正確嘅動機（6章5-6節）
###轉到祈禱同寬恕嘅主題（6章7-15節）
###為正確嘅動機禁食（6章16-18節）
##唔好服事錢財（6章19-34節）
##唔好計較你弟兄嘅小錯（7章1-5節）
##唔好嘥時間向一啲唔識欣賞嘅人講真理（7章6節）
##鼓勵人祈禱（7章7-11節）
#結論：講論嘅總結（7章12-27節）
##結語（7章12節）
##勸告人順服（7章13-14節）
##點樣認出假先知同假信徒（7章15-23節）
##最後針對唔順服嘅警告同總論（7章24-27節）

## 睇埋
*畀埋另一邊面佢打
工業大道 (廣州)

廣東廣州有兩條工業大道：

* 工業大道 (廣州海珠)：喺海珠區。
* 工業大道 (廣州花都)：喺花都區。
工業大道

**工業大道**可以係：

## 廣東
* 工業大道 (廣州)：喺廣東省廣州市，入面有2條。
* 工業大道 (佛山)：喺廣東省佛山市，入面有8條。
* 工業大道 (中山)：喺廣東省中山市，入面有4條。
* 工業大道 (深圳)：喺廣東省深圳市，入面有2條。
* 工業大道 (珠海)：喺廣東省珠海市，入面有2條。
* 工業大道 (韶關)：喺廣東省韶關市，入面有2條。
* 工業大道 (東莞)：喺廣東省東莞市，入面有2條。
* 工業大道 (陽江)：喺廣東省陽江市，入面有3條。
* 工業大道 (肇慶)：喺廣東省肇慶市，入面有2條。
* 工業大道 (江門)：喺廣東省江門市，入面有4條。
* 工業大道 (惠州)：喺廣東省惠州市博羅縣。
* 工業大道 (清遠)：喺廣東省清遠市陽山縣。
* 工業大道 (雲浮)：喺廣東省雲浮市鬱南縣。

## 江西
* 工業大道 (南昌)：喺江西省南昌市，入面有3條。
* 工業大道 (贛州)：喺江西省贛州市，入面有7條。
* 工業大道 (九江)：喺江西省九江市，入面有3條。
* 工業大道 (新余)：喺江西省新余市，入面有2條。
* 工業大道 (吉安)：喺江西省吉安市永豐縣。
* 工業大道 (撫州)：喺江西省撫州市黎川縣。

## 河南
* 工業大道 (駐馬店)：喺河南省駐馬店市，入面有2條。
* 工業大道 (商丘)：喺河南省商丘市，入面有3條。
* 工業大道 (鄭州)：喺河南省鄭州市鞏義市。
* 工業大道 (信陽)：喺河南省信陽市，入面有2條。
* 工業大道 (南陽)：河南省南陽市淅川縣。

## 湖南
* 工業大道 (衡陽)：喺湖南省衡陽市耒陽市。
* 工業大道 (郴州)：喺湖南省郴州市，入面有2條。

## 安徽
* 工業大道 (蕪湖)：喺安徽省蕪湖市蕪湖縣。
* 工業大道 (六安)：喺安徽省六安市霍邱縣。

## 浙江
* 工業大道 (台州)：喺浙江省台州市，入面有3條。

## 廣西
* 工業大道 (梧州)：喺廣東省梧州市萬秀區。

## 陝西
* 工業大道 (渭南)：喺陝西省渭南市臨渭區。

## 山東
* 工業大道 (臨沂)：喺山東省臨沂市蘭山區。

## 福建
* 工業大道 (龍岩)：喺福建省龍岩市，入面有2條。

## 四川
* 工業大道 (成都)：喺四川省成都市邛崍市。

## 江蘇
* 工業大道 (常州)：喺江蘇省常州市，入面有6條。
工業大道 (廣州海珠)

**工業大道**（）係中國廣東省廣州市嘅一條主幹道，喺海珠區入面。成條馬路係西北-東南走向，北邊從洪德路嘅鳳安橋嗰度開始，一直向南去到石溪涌邊嗰頭。呢條馬路喺1952年嗰陣，拆咗好多民居而起嘅一條馬路。

## 概要
全長5.54公里，闊40米，雙向8車道。

## 江南大道嘅三條道路，起點到終點
* 工業大道北：從洪德路嘅鳳安橋嗰度開始，一直去到昌崗西路同昌崗中路嘅交界嗰頭。
* 工業大道中：從昌崗西路同昌崗中路嘅交界開始，一直去到石崗路嗰頭。
* 工業大道南：從石崗路開始，一直去到石溪涌邊嗰頭。

## 名
呢條馬路係因為附近有好多間工廠響度先至改咗噉嘅名。

## 經過嘅道路
呢度啲路順序係從北去到南嚟排嘅，其中**加粗**咗嘅字係主幹道：
***[[洪德路 (廣州)|洪德路]]**
*厚德路
*革新路
***[[南田路 (廣州)|南田路]]**
*梅園西路
*梅園南路
*金沙路、寶業路
*榕景路
*緣覺路
*沙渡路、沙園路
***[[昌崗路|昌崗西路]]**、**昌崗中路**、**[[鶴洞大橋]]**
*新南路
*南泰路
*廣紙北二路
*泉塘路
*廣紙路
*江燕路
*江燕南路
*鳳崗路
*石崗路
***[[新滘路 (廣州)|新滘西路]]**
*金輝路
*新業路
***[[江南大道 (廣州)|江南大道南]]**
***[[南洲路]]**
***[[廣州環城高速公路|南環高速公路]]**（橋底穿過，冇匝道上落）

類:廣州主幹道
類:海珠區
後藤健二

**後藤健二**（；；）係日本嘅自由記者、紀錄片製作人同作家。日本東北地區宮城縣仙台市人。佢成日喺阿富汗、車臣同敘利亞等呢啲比較危險嘅衝突地區搞戰地報道，而且關注當地平民喺戰爭嗰陣點生活嘅，佢重出版過過同愛滋病影響非洲有關嘅書。而佢啲嘢成日喺NHK同朝日電視台等好多間日本媒體轉咗。

佢喺2015年1月31號喺敘利亞畀伊拉克和黎凡特伊斯蘭國成員當場殺咗。

## 死
後藤健二喺2014年10月去咗敘利亞試吓救佢老友——湯川遙菜，之後就冇嗮聯繫，佢喺幾個星期之後先至收到俾伊斯蘭國成員捉咗嘅E-mail。直到2015年1月20號，伊斯蘭國喺網站發咗部最新嘅短片話佢同湯川遙菜俾佢哋捉咗，要日本政府喺72個鐘內交2億美金先至有得畀返佢哋，唔係嘅話，佢哋兩條命仔都凍過水。就喺2015年1月31號，伊斯蘭國成員就當場話佢將湯川遙菜殺咗，原因係日本政府喺72個鐘內冇交2億美金畀伊斯蘭國成員。就喺嗰晚深夜，伊斯蘭國就發咗長1分鐘嘅短片話後藤健二已經死咗，而佢隔籬嘅幪面武裝分子講嘅係講英國地區嘅英文，話佢同之前殺咗湯川遙菜嘅「聖戰約翰」都係同一個人做嘅。

## 睇埋
*湯川遙菜

## 註

## 出面網頁

類:日本記者
類:人質
工業大道 (佛山)

廣東省佛山市入面有8條工業大道：

## 三水區
*工業大道 (佛山三水白坭)
*工業大道 (佛山三水南邊)

## 順德區
*工業大道 (佛山順德杏壇)
*工業大道 (佛山順德九江)

## 南海區
*工業大道 (佛山南海獅山)
*工業大道 (佛山南海大瀝)
*工業大道 (佛山南海西樵)

## 高明區
*工業大道 (佛山高明)
梁繼昌

**梁繼昌**（**Kenneth Leung Kai-cheong**，），係前香港律師同會計師，專長稅務工作；同時係公共專業聯盟副主席、專業議政成員。2012年9月當選香港立法會會計界功能界別議員，2016年連任，2020年11月，因全國人大被迫取消資格。

## 出面網頁

* 
* 

類:香港泛民主派人士
類:香港律師
類:香港會計師
類:前香港立法會議員
類:倫敦政治經濟學院舊生
類:香港理工大學舊生
類:皇仁書院舊生
繼昌
工業大道 (深圳)

廣東省深圳市入面有2條工業大道：

*工業大道 (深圳龍崗)：喺深圳市龍崗區。
*工業大道 (深圳寶安)：喺深圳市寶安區。
鐵西街道

係中國大陸街道名，可以係：
*內蒙古
**鐵西街道 (包頭)，包頭東河區嘅街道
**鐵西街道 (烏蘭浩特)，興安盟烏蘭浩特嘅街道
*遼寧
**鐵西街道 (普蘭店)，大連普蘭店嘅街道
**鐵西街道 (遼陽)，遼陽太子河區嘅街道
**鐵西街道 (鐵嶺)，鐵嶺銀州區嘅街道
*吉林
**鐵西街道 (松原)，松原寧江區嘅街道
*黑龍江
**鐵西街道 (鶴崗)，鶴崗南山區嘅街道
**鐵西街道 (雙鴨山)，雙鴨山尖山區嘅街道
**鐵西街道 (勃利)，七臺河勃利嘅街道
**鐵西街道 (北安)，黑河北安嘅街道
**鐵西街道 (安達)，綏化安達嘅街道
*河南
**鐵西街道 (新鄉)，新鄉衛濱區嘅街道
卡爾謝拉斯

**卡爾謝拉斯**（；；）係一位保加利亞兼奧地利裔嘅美國化學家、小說家同戲劇作家。佢因為研發口服避孕藥而出名，而被稱為「避孕藥之父」。

## 生平

卡爾謝拉斯嘅阿爸係保加利亞嘅一位皮膚病專家，佢識得研究性行為傳染嘅疾病。而阿媽係奧地利嘅一位牙醫同醫生。佢兩公婆離婚之後，佢同阿媽搬返出生地奧地利，但喺夏天跟阿爸住。1938年納粹入侵奧地利，佢阿爸短暫同佢阿媽結返婚，畀佢哋兩仔乸逃去保加利亞，兩仔乸喺1939年搬咗去美國。

佢16歲嗰陣入咗大學，再喺19歲攞埋優等生，嗰時佢就諗住做化學家。去到22歲嗰陣佢攞到韋斯剛先大學化學博士。1940年代，佢開始研究避孕藥，喺1951年，佢搞嘅研究小組喺墨西哥城一間製藥廠研發咗炔諾酮呢個孕激素出嚟。就係呢個發明，佢唔單止改變嗮好多女仔嘅生活方式，重幫埋女仔搞咗係生定唔生BB。佢喺1959年去咗史丹福大學嘅化學系做嘢，先後發表過1200幾篇科研文章，重喺1973年攞到美國國家科學獎。

佢喺2015年1月30號因為癌病復發，死喺三藩市屋企，終年91歲。

## 出面網頁
*Personal website
**Biography
* 
*[Carl Djerassi tells his life story at [Web of Stories]]
*Djerassi Resident Artists Program
*Djerassi’s autograph from The Chemical Record
*Bob Weintraub, Israel Chemical Society. Pincus, Djerassi, and Oral Contraceptives

## 註

## 出面網頁

類:美國科學家
類:劇作家
類:美國小說家
革新路

**革新路**可以係：

* 革新路 (廣州)：喺廣東省廣州市海珠區。
* 革新路 (台山)：喺廣東省台山市。
* 革新路 (柳州)：喺廣西壯族自治區柳州市柳南區。
* 革新路 (來賓)：喺廣西壯族自治區來賓市興賓區。
* 革新路 (上海)：喺上海市，入面有2條。
* 革新路 (承德)：喺河北省承德市興隆縣。
* 革新路 (徐州)：喺江蘇省徐州市豐縣。
* 革新路 (常州)：喺江蘇省常州市墅堰區。
* 革新路 (長春)：喺吉林省長春市綠園區。
鳳凰新村站

**鳳凰新村站**（；）係廣州地鐵嘅車站，2010年11月3號開放，喺海珠區工業大道北嘅南田路口以南地底。

呢個站曾經喺2010年11月3號到2019年12月27號間屬西邊嘅尾站。

## 結構
### 樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪、車站警務室；地下2樓係車站嘅設備區；而地下3樓係嘅月台。同部份車站一樣都係「三無車站」（站內廁所、休息室、母嬰室三樣是但一個都冇）響度。
#### 打掂

#### 打橫

### 站廳
呢個站嘅站廳喺工業大道北近南田路口嘅東南角地底，收費區喺地下1樓站廳嘅西邊，四圍俾過街舖頭圍住嗮，入面有扶手電梯同樓梯、專用𨋢往返月台都得。

### 月台
呢個站有1個分離島式月台，喺海珠區工業大道北嘅南田路口以南，內環路高架兩邊地底。

另外，呢個站嘅南邊有一條存車線，從2010年9月25號嘅舊二號綫一分為二變成之後，都係用嚟畀列車站前返轉頭用，嗰時凈用得西月台（而家係月台），而東月台（而家係月台）凈得好特殊嘅情況時用。直到2019年11月19號21:30（UTC+8），隨住08x163/164號列車到咗呢個站清客之後，列車唔再喺南邊條存車線掉頭返對面畀乘客上車，而係直接過海到文化公園返轉頭。條存車綫留咗畀突發情況先至用得，不過每次列車到呢個站之後重係要清客走直到2019年12月27號尾班車收車為止。2019年12月28號因路線繼續向北延長，列車到呢個站之後唔會俾車站工作人員或廣播話攆客走，喺月台範圍原先寫住嘅「終點月台」、「終點站」、「請勿上車」、「禁入」呢啲類似提示亦冚唪唥搣走嗮同刪嗮，重改成提示路線已經向北延長到文化公園西南角。而家條存車綫凈限突發事件時先至用到。

喺呢個站北邊嘅同福西站挖咗成幾百米嘅隧道同鋪咗軌，家下呢兩條隧道暫時用嚟做存車線，有需要嘅時候可停車，喺突發情況先至用得。

### 商舖同自助服務
而家嘅鳳凰新村站入面有好多鋪頭畀乘客買嘢同服務，好似有便利檔同麵包檔、涼茶舖。

另外，鳳凰新村站入面重有好多自助服務設施畀乘客用，包括咗自動櫃員機同自動販賣機；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引服務。

### 出入口

呢個站一共有2個出入口，分別係A同B。

## 車站歷史
### 規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅車站。之後就變成西延段嘅車站，就加入咗舊二號綫一分為二嘅工程入面。

### 工程
喺舊嘅二號綫開始喐手起嗰陣，呢個站重未起嘅。直到2007年，由於西延段俾政府批准，終於喺2008年開始逳手起，重將南邊嘅尾站搬到而家呢個站位。而工程到咗2010年2月先至搞掂嗮。

### 未開通到呢個站（2010年9月25號～2010年11月2號）

2010年9月25號，舊嘅2號綫一分為二之後，同開始重新投入營運。但係呢個站之所以重未開，係因為西邊嗰橛嘅沙園站嗰度，有個冷氣站喺試營運嗰陣製造出好大噪音，俾冷氣塔出面10幾米遠嘅光大花園啲業主抗議，話影響大部分業主嘅休息，甚至要出動好多差佬嚟維持秩序。由於嗰時單嘢一直都未拗掂，搞到到呢個站同沙園站、寶崗大道站一齊都開通唔到。嗰時向西行嘅列車嚟到昌崗站之後就要趕鴨咁趕，之後部車唔坐乘客去到呢個站之後就返轉頭。而呢個現象一直去到2010年11月2號先至結束。

### 正式開通（2010年11月3號～而家）
喺2010年11月3號朝早，呢個站正式開咗畀人坐車。期間呢個站一直做住西邊總站嘅身份，直到2019年12月28號，由於路線繼續向北延長到文化公園，車站亦降級成中途站，改變咗做西邊尾站長達9年嘅歷史。

## 利用狀況
由於呢個站冇幾遠都係啲住宅區，所以喺客流方面，都係住喺呢度附近嘅居民上落。但係由於而家廣州地鐵線網重唔係幾密集，加上呢個站重係個總站，唔可以向北直接過河到珠江北邊嘅市區，搞到喺呢個站坐車嘅乘客寧願揀巴士都唔揀地鐵。所以呢個站嘅客流都麻麻地。不過呢個現象隨住北延段開通到文化公園之後先至結束，從2019年12月28號當日開始，多咗一堆喺近工業大道北、中同沙園、寶崗大道南一帶啲居民往返沙面、十三行一帶往返嘅居民上落嗎，重有客流為咗避開人民橋成日大塞車而揀呢條綫嚟快速過海。

## 接駁交通
日班車：
*鳳凰新村地鐵站：
*:9、10、16、31、75、79、79A、121A、123、220、226、243、288、288A、521、813、963
*BRT：
*:B21
*南田西站：
*:114、121A、188、226、243
夜班車：
*鳳凰新村地鐵站：
*:夜3、夜7、夜45、夜79
*南田西站：
*:夜45

## 攷

## 上一站·下一站
佐治古尼

**佐治古尼**（，，）係美國演員、導演、編劇，攞過三次金球獎，亦攞過奧斯卡金像獎。
## 出面網頁

* 

類:奧斯卡金像獎最佳男配角
湯川遙菜

**湯川遙菜**（；；），之前嗌過**湯川正行**（；）嘅名，佢係日本關東地區千葉市嘅一位公民。佢成日喺中東地區嘅軍事公司嗰度猛咁做嘢。

佢喺2015年1月25號喺敘利亞俾伊斯蘭國成員當場殺咗。

## 生平
佢喺2000年嗰陣，喺網上開咗賣軍用頭盔嘅網店，不過過咗無耐就破咗產。由於佢猛咁俾人追債，佢甚至摟夜離開屋企走佬，到咗公園嗰度做咗1個月嘅流浪漢。後嚟喺佢老竇（湯川正一）賣咗間公寓先至還清嗮啲債務。到咗2008年佢就諗住自殺，不過俾老婆發現咗佢而送咗去醫院先至執返條命。不過過咗2年，湯川嘅老婆因為肺癌就死咗，之後佢啲行為就越嚟越古怪。佢唔單止喺自己嘅facebook度發自己做女仔嘅言論嘅同時，甚至一系列支持日本右翼份子話嘅「反華」言論。

## 死
湯川遙菜喺2014年4月去咗敘利亞之後識咗後藤健二，之後俾伊斯蘭國嘅武裝份子捉咗，但係無耐就放返出嚟。到咗2014年7月又返去敘利亞嗰頭，之後一直失去聯繫，結果過咗幾個星期，伊斯蘭國成員發咗佢同後藤健二俾我哋捉咗嘅E-mail。直到2015年1月20號，伊斯蘭國喺網站發咗部最新嘅短片話佢同湯川遙菜俾佢哋捉咗，要日本政府喺72個鐘內交2億美金先至有得畀返佢哋，唔係嘅話，佢哋兩條命仔都凍過水。就喺2015年1月25號，伊斯蘭國成員就當場話將佢殺咗，原因係日本政府喺72個鐘內冇交2億美金畀伊斯蘭國成員。

## 睇埋
*後藤健二
*穆亞夫·卡沙斯比

## 出面網頁
* Facebook

## 註

類:日本人
類:人質
克莉絲達絲

**克莉絲達絲**（，）係比利時前女職業網球手，1997年開始打職業賽，曾經攞過全世界第一，2007年到2009年暫時退役，到2012年再退役。

## 出面網頁
* 
* ITF Tennis - Pro Circuit - Player Profile - CLIJSTERS, Kim (BEL)
* Players | WTA Tennis English
* Fed Cup - The World Cup of Tennis
*
禾絲妮雅琪

**禾絲妮雅琪**（，）係丹麥女職業網球手，2005年開始打職業賽，曾經有67個禮拜攞全世界第一。

## 出面網頁

* 
* Players | WTA Tennis English 
* ITF Tennis - Pro Circuit - Player Profile - WOZNIACKI, Caroline (DEN) 
* Fed Cup - Player profile - Caroline WOZNIACKI (DEN) 
*
傅博 (足球教練)

**傅博**（；；）係一位退咗役嘅中國足球員，而家做緊中國足球代表隊嘅代理教練。

## 出面網頁
* 
* 
* 

類:中國國家男子足球代表隊主教練
類:瀋陽人
楊昊 (男子跳水運動員)

**楊昊**（，，；）係一位中國國家隊嘅跳水運動員，雲南省紅河哈尼族彝族自治州石屏縣人。佢曾經喺2014年嘅南京青奧會嗰度攞過冠軍。

## 生平
楊昊喺1998年喺雲南省紅河哈尼族彝族自治州嘅一個山旮旯嘅地區出世。喺佢2歲半嗰陣（2000年8月中旬）就識用兩隻手嚟喺兩個梳化之間撐出個身體平衡。甚至喺2003年8月，佢同表哥去咗陝西省西安市嘅跳水游泳業餘隊嗰度參加選拔，結果俾教練睇啱咗。嗰時雖然佢重未掂過水碰過水，但係教練說佢身體嘅條件簡直係條正嘢，所以就入咗去參加跳水。之後佢嘥咗好多時間同努力嚟證明咗嗰時教練係點諗嘅。到咗2007年9月，嗰時楊昊重係第一次出去國外參加國際大賽，點知一嘢就攞咗冠軍返嚟。甚至喺2008年同2009年嘅全國少兒跳水盃嗰度攞埋冠軍。

喺2010年底，楊昊就入咗北京嗰邊參加咗成1個月嘅集訓，嗰時諗唔到佢做緊集訓嗰陣，佢啲跳水動作俾中國國家跳水領隊主教練周繼紅睇啱咗，甚至連中國國家嘅跳水隊都入埋，嗰時佢先至12歲。由於佢入咗國家隊，所以佢就開始喺國際賽場入面繼續出現。之後喺2012年嘅世界跳水青年錦標同埋2013年、2014年嘅國際泳聯跳水大獎賽入面都攞埋冠軍返嚟。甚至連南京青奧會嘅男子3米板冠軍都唔放過。

## 攞過嘅獎

## 註

類:楊氏
類:雲南人
岑紫生

**岑紫生**（，，）係香港模特兒，中韓混血，外號「**女師傅**」，因為扮網絡虛擬人物「司徒夾帶」女版而出名。佢而家係英皇電影旗下藝人，將會拍電影。

## 簡歷
岑紫生香港出世，細個喺美國生活，大學法律系畢業，之後做咗兩年模特兒，拍過唔少廣告。不過佢係憑同媒體製作公司老闆陳學鳴一齊拍嘅「司徒夾帶」系列網上短片，先至開始多人識佢。之後佢簽咗英皇，拍過電影《衝鋒車》同《雛妓》。

## 參考
龍爭虎鬥 (電影)

**龍爭虎鬥**（；；）係一部由李小龍負責出鏡嘅電影，佢重係由美國嘅華納兄弟同香港嘅嘉禾電影公司負責出品嘅一部荷里活大片。呢部片喺1973年1月正式影。

## 劇情
喺少林寺入面就出韓生同Mr. Lee呢兩位高手，但係韓生成日做反骨仔，就買咗個孤島甚至收買咗啲打手嚟搞地下毒品話自己大嗮。不過島上啲人一律唔畀帶武器，甚至除咗喺三年一度嘅世界武林大會之外，其它時間唔畀出面啲閒人出入。不過由於Mr. Lee俾師傅邀請，先至喺差佬嘅安排情況嚟參加咗呢次嘅武林大會。用選手嘅身份嚟入咗韓生霸嘅孤島。而Mr. Lee就喺嗰晚嘅歡迎會之後入咗去呢個島嘅地下室搞秘密調查，重打傷咗幾位守衛。就喺第二日，Mr. Lee出場嚟同O'Hara死過，而O'Hara重更加係沙咗Mr. Lee親人嘅疑犯。點知佢一上場就高出咗超能力嘅出拳速度，甚至連續3次喺好短嘅時間入面將O'Hara打低咗。而O'Hara嗰班家屬就嬲到騰騰震，雖然話佢打唔過Mr. Lee，但係Mr. Lee已經嬲到眼火爆，唔諗住畀啲機會佢，甚至喺擂台度幾下重踢之後重出埋絕招將O'Hara打死咗。

喺武林大賽結束咗之後，韓生就將美籍選手Williams帶到書房入面。韓生原嚟懷疑尋晚入咗地下室嘅就係Williams，甚至重好殘忍噉將佢殺咗。佢甚至睇啱咗美籍高手Roper，重帶佢到地下室威脅佢加入。嗰晚Mr. Lee再一次入地下室向差佬發電報，點知咁啱掂到警鐘。而Mr. Lee就將即刻殺到埋嚟嘅打手打到殘廢。而呢次打交入面，李小龍重用咗齊眉棍、菲律賓短棍同埋雙節棍呢三種武器嚟話清朝佢嘅武功係點犀利到好巴閉嘅地步。但係Mr. Lee最後都係走唔出地下室嘅機關，結果俾人押咗去擂臺。而韓生就諗住嗌Roper殺咗Mr. Lee，但俾佢大聲夾惡話唔畀。而韓生派咗出嚟啲大力士都俾Roper打冧嗮。而韓生就嬲到騰騰震，自己出場嗌嗮冚唪唥嘅打手出嚟，一齊捉住Mr. Lee同Roper。嗰時俾韓生抎住嘅地下島民都俾入面啲人幫手先至走嗮出監倉，一齊同韓生啲人嚟搞單大規模嘅武林爭霸。

而Mr. Lee追住韓生到一間秘密室入面，而秘密室啲牆冚唪唥都係玻璃，搞到Mr. Lee都冇嗮計，差啲俾韓生搞返佢一鑊熟轉頭。就喺嗰時，Mr. Lee就諗返師傅話「打冧佢嘅影就係打殘真人」呢句。結果佢嬲到打爛咗秘密室入面嘅玻璃，用咗好重夾大力嘅一腳將匿都冇得匿嘅韓生踢冧咗，重清嗮啲少林派出嚟啲人。

## 演職人員

## 出面網頁
* 龍爭虎鬥 香港影庫
*  IMDB
* Enter the Dragon AllMovie

類:港產片
類:粵語電影
類:動作片
類:恐怖片
類:英文電影
類:1973年電影
卻耶

**卻耶**（丹麥文：**Køge**；舊拼法：**Kjøge**）係丹麥舍蘭大區嘅一座港口城市。

特斯拉汽車喺卻耶設有全歐洲最大嘅汽車充電站。

## 參考



類:丹麥城市
龍爭虎鬥

**龍爭虎鬥**係中國內地嘅成語，大多數都係「打得好犀利，分唔出輸贏」噉解，佢重可以係：

* 龍爭虎鬥 (電影)：1973年由李小龍負責出鏡嘅電影。
* 98古惑仔之龍爭虎鬥：1997年由鄭伊健同鄭浩南負責出鏡嘅電影。
* 俠義ONLINE之龍爭虎鬥：杭州流金網路科技有限公司負責出品嘅一個網遊。
* 龍虎山生死鬥：1957年嘅美國西部電影。
黃美琪

**黃美琪**係香港親中派嘅教育界人士，任職路德會西門英才中學副校長，並係親中派教聯會第20屆理事會嘅理事。

## 政治立場
佢係香港親中派人士，積極推廣愛國教育，鼓勵學生加入由親中派主導嘅升旗隊，亦支持北京未經諮詢或香港人同意，強行訂立嘅《港版國安法》並且喺學校推廣相關內容。

## 榮譽
佢曾先後獲得教聯會嘅優秀教師選舉（關愛組）獎項，以及青協舉辦嘅「讚好校園表揚計劃」嘅「讚好老師」獎。2024年，佢喺教聯會主辦嘅十大最『美』教師選舉中獲獎。
## 參考來源
岑潔儀

**岑潔儀**（，）係香港模特兒，有四分一泰國混血，2006年參加無綫電視節目《美女廚房》「美少女廚神爭霸戰」而做咗無綫電視藝員，最出名角色係2007年起處境劇《同事三分親》嘅Helena，到2012年跳槽到香港電視網絡至2015年約滿後離開。

個人生活方面，岑潔儀曾經同台灣歌手陶喆拍拖，最後2012年同大馬富商Dixon Chin結婚，2015年1月生埋仔。自從佢結婚後，不時喺微博大曬自己幾有錢，惹嚟唔少網民反感。

## 演出
### 電視劇（[[無綫電視]]）
#### 2007年
*同事三分親 飾 Helena（2007-2008）
*歲月風雲 飾 記者
*兩妻時代

#### 2008年
*古靈精探
*法證先鋒II
*畢打自己人 飾 Apple（2008-2010）
#### 2009年
*桌球天王（第13集）
*老婆大人II 飾 蘇亞基、梁昕昕空中婚禮之服務空姐（第3集）
*烈火雄心3 飾 Wendy
*王老虎搶親 飾 信女
*有營煮婦 飾 售貨員
*古靈精探B 飾 莊秀惠
*富貴門 飾 記者

#### 2010年
*鐵馬尋橋 飾 榮芷悠同學
*飛女正傳 飾 急症護士
*搜下留情 飾 郭嘉偉女朋友
*女王辦公室 飾 性感女郎
*女人最痛 飾 青春少女（第5集）
*天天天晴 飾 Connie（第62集）
*公主嫁到 飾 麗瑩
*誘情轉駁 飾 Ruby（第4-5集）

#### 2011年
*Only You 只有您 飾 Ada
*誰家灶頭無煙火 飾 學員
*潛行狙擊 飾 O記

#### 2012年
*結·分@謊情式 飾 Rosita
*缺宅男女 飾 GiGi
*On Call 36小時 飾 病人
*當旺爸爸 飾 陳小姐（第17集）
*耀舞長安 飾 丁香花（青年）
*回到三國 飾 Fanny（第1集）
*愛·回家 (第一輯) 飾 Apple（第68集）

### 電視劇（[[香港電視網絡|香港電視]]）
#### 2015年
*我阿媽係黑玫瑰 飾 溫斯晨
*大眾情性 飾 言太

### 綜藝節目（[[無綫電視]]）
#### 2007年
*《問題娛樂圈》
*《一擲千金》
#### 2008年
*《》

### 賽馬節目（[[香港有線電視|有線電視]]）
#### 2013年
*《熱鬥競馬場》（主持）

### 電視劇（[[ViuTV]]）
*2022年：《心靈師》 飾 方嘉慧（第6、7、10集）
*2024年：《飛黃騰達》 飾 古太

### 電視劇（[[HOY TV]]）
*2025年：《我愛九龍城》 飾 醫生

## 出面網頁
*
*
*

類:前香港電視網絡女藝員
薩伊

**薩伊**可以係：
*扎伊爾，剛果民主共和國前身
*薩伊省，安哥拉政區
*薩伊 (法國)，法國城市
穆亞夫·卡沙斯比

**穆亞夫·卡沙斯比**（；；）；全名係**穆亞夫·沙菲·育叔夫·卡沙斯比**（，黎凡特當地嘅）；佢係一位已經死咗嘅約旦空軍飛行員。佢喺2009年從侯賽因國王空軍學院嗰度畢業，之後加入咗約旦皇家空軍，重喺2012年變咗飛行員嚟揸F-16戰機。

## 死
喺2014年12月26號，佢揸嘅F-16戰機喺敘利亞東北邊嘅伊斯蘭國控制住嘅拉卡地域嗰邊俾伊斯蘭國成員射咗落嚟捉咗佢，甚至喺2015年1月3號俾伊斯蘭國成員當場燒死咗佢。而佢死咗嘅消息就一直冇向外界公佈，直到2015年2月3號，由於伊斯蘭國即刻將沙伊達·穆沙維處死，所以先至向外界公佈咗呢單嘢。

## 註

類:約旦人
類:飛行員
類:人質
中國國民黨第一次全國代表大會舊址

係廣東廣州嘅一間民國時期建築，喺越秀區文明路嘅廣東省立中山圖書館入面。呢度之所以出名，係因為從1924年1月20號到1924年1月30號搞過一啲有歷史文化記錄嘅嘢。而呢間嘢同佢嘅廣場分別喺1988年同1986年列咗入全國重點文物保護單位。

## 主要紀念對象
### 鐘樓
喺1924年1月20號—30號，嗰時嘅孫中山大元帥喺鐘樓嘅禮堂入面開咗有共產黨成員出席嘅國民黨第一次全國代表大會，入面通過咗圍繞反帝反封建嘅嘢嚟做宣言，重確定咗聯俄、聯共、同埋幫農工團體嘅三大政策，跟住將舊三民主義發展成新三民主義。而呢個大會重揀咗胡漢民、汪精衛、廖仲愷、戴季陶、董平山、李大釗、毛澤東等人做國民黨第一屆或後補嘅中央執行委員，重事先咗中國國民黨嘅改組同第一次實現國共合作。喺呢個會開完之後，由於國共嘅合作，就刮咗埐國民革命嘅運動風暴。而鐘樓同廣場嗰度就變咗民眾成日喺呢度搞集會嘅地區。
### 革命廣場舊址
喺1924年，國立廣東大學（而家係國立中山大學）就喺呢度搞過跑道，變咗廣州歷史以嚟第一個標準嘅運動場，嗰時廣東省嘅運動會同大型嘅政治集會就喺呢度辦。而孫中山就喺呢年嘅呢度發佈過演講。甚至喺1926年，國民革命軍就喺呢度搞過北伐，而呢間廣場就俾人話成係革命廣場。

## 睇埋
* 中國國民黨第一次全國代表大會
* 國立廣東高等師範學校
* 廣東貢院明遠樓
* 中山大學天文台舊址
* 廣東革命歷史博物館

## 出面網頁

* 中国国民党第一次全国代表大会旧址 廣東文化網
* 国民党“一大”旧址 携程网

類:廣州博物館

類:廣州民國建築
孫中山文獻館

**孫中山文獻館**（）係中國廣東省廣州市嘅一間中西合璧嘅宮殿式建築，喺越秀區文德路嘅廣州市第十三中學隔籬，而家呢度係廣州市立中山圖書館嘅文德路分館。

## 設計，喐手同落成時間
呢間嘢係由美洲華僑林克明為咗記得孫中山嘅豐功偉績，先至喺1927年嗰陣負責設計嘅一間中西合璧嘅宮殿式建築，後嚟間嘢喺1929年開始喐手起，1933年起好咗。

## 同廣東省圖書館合併咗
1955年同廣東省圖書館（而家係廣東省立中山圖書館）一齊合併咗，變成廣東省圖書館嘅一間分館。而家呢間嘢係廣東省立中山圖書館嘅文德路分館。

## 攷

* 【第101期·广州建筑】 孙中山文献馆 沉淀下来的总是精华 廣州圖書館
* 孙中山文献馆 廣東文化網

類:廣州博物館
類:廣州嘅圖書館
廣東省計劃生育專科醫院

**廣東省計劃生育專科醫院**（）；第個名係**廣東省計劃生育科學技術研究所**（）；佢係中國廣東省廣州市嘅一間專門研究計劃生育嘅專科醫院同研究所，喺越秀區嘅梅東路入面，楊箕站D出口正對面。呢間嘢喺1976年成立，佢既係廣東省第一批非營利公益性嘅科研機構同時，又係門研究計劃生育嘅專科醫院，甚至係負責研究廣東省地區嘅計劃生育嘅一間研究所。

類:廣州醫院
白雲樓魯迅故居

**白雲樓魯迅故居**（）係中國廣東省廣州市嘅一間民國建築，喺越秀區白雲路同廣九三馬路之間。呢間嘢之所以出名，係因為民國時期，魯迅嚟廣州嗰陣喺呢度住過。

## 名
因為呢棟樓喺白雲路嘅西南邊，所以叫「白雲樓」，又由於魯迅呢位名人喺呢度住過，所以夾埋一齊叫「白雲樓魯迅故居」。

## 史
白雲樓1924年起好，係3層樓高嘅郵局宿舍，1927年3月29號到1927年9月27號期間，魯迅就由中山大學搬咗嚟呢度嘅2樓嗰度住。期間，佢編訂咗《朝花夕拾》同《野草》，寫咗《略談香港》同《可惡罪》。

## 參考資料

* 白云楼鲁迅故居 广州市越秀区信息网
中華全國總工會舊址

**中華全國總工會舊址**可以係

* 中華全國總工會舊址 (廣州)：喺廣東省廣州市越秀區。
* 中華全國總工會舊址 (武漢)：喺湖北省武漢市漢口區。
中華全國總工會舊址 (廣州)

**中華全國總工會舊址**（）係中國廣東省廣州市嘅一間紀念館，喺越秀區越秀南路89號。呢間嘢係廣州市嘅愛國主義嘅教育基地。

## 史
### 國共合作時期
其實呢間嘢之前係清末時期起嘅惠州會館，喺嗰時係支援福建省同廣東省嘅軍隊司令部嘅地區。喺1924年1月到1925年9月，呢度係中國國民黨嘅中央黨部。甚至喺1924年7月到1924年10月，第一、二屆嘅農民運動講習所就喺呢度開辦。其中，廖仲愷先生就喺1925年8月20號俾人喺呢度暗殺咗。而1925年10月，中華全國總工會就搬咗入嚟呢度辦公，甚至重整咗秘書處、總務處、組織部、宣傳部、宣傳教育委員會、及監察委員會等機構。而呢間總工會重搞咗省港大罷工，重幫全中國嘅工人運動嚟搞培訓幹部、發展公允詛咒、搞統一嘅工人運動、統一廣東地區嘅革命根據地同埋支援國民政府嘅北伐戰爭都搞咗好大嘅貢獻出嚟。
### 總部搬咗去武漢

喺1926年5月，第三次全國勞動大會同第二次廣東省農民代表大會就決定咗喺會館入面起「廖仲愷先生紀念碑」同埋「工農運動死難烈士紀念碑」。而中華全國總工會喺1927年2月搬咗去湖北省武漢市之後，呢度就變咗中華全國總工會嘅廣州辦事處。
### 中華人民共和國成立咗之後無耐
喺中華人民共和國成立咗之後，廣州市政府就將中華全國總工會嘅廣州辦事處搞咗裝修，重喺1959年搞咗間紀念館。而館名係由嗰時劉少奇負責寫嘅。
### [[文革]]時期
喺文革嗰陣，由於受到破四舊嘅思想影響，呢間嘢就俾當局閂咗門，甚至俾人破壞都有，而屋頂之前有嘅「惠州會館」呢四個大字唔好彩，俾人剷咗，甚至連劉少奇寫嘅「中華全國總工會舊址紀念館」嚿牌都拆埋。而舊址入面上下兩層樓嘅間隔板牆同地面嘅花階磚都冚唪唥拆嗮。嗰時呢間嘢又俾人搞成廣東省民政廳嘅複退軍人接管站，甚至重變咗廣東省華僑農場管理局、廣州市醫藥工業局、廣州市中藥二廠 （而家係廣州陳李濟藥廠）等單位嘅宿舍。
### 改革開放之後
到咗1982年，廣東省革命歷史博物館先至收返中華全國總工會舊址，交咗畀廣州市文化局嚟恢復返呢度啲嘢，之後喺1984年重新裝過修，甚至喺1985年5月1號恢復返開放。到咗1988年1月，呢度俾國務院話咗係全國重點文物。
### 踏入新世紀
而呢間嘢嘅風波到咗2008年，嗰時廣州市要搞深化文化體制改革，重將成個廣州市嘅博物馆搞市同區嘅分級管理。而呢間嘢同廣東革命歷史博物館一齊都唔例外，而館入面一位退咗休嘅老坑就反對呢項計劃，就向廣州市政府話暫時咪拆住呢間嘢。

## 建築嘅風格
呢間嘢有3層樓。其中1樓係廣州工人代表大會嘅會址，而2樓同3樓係大會嘅總禮堂同辦公室。而出面大門口入面同建築門口出面之間嘅左右兩邊，都有1926年5月嘅第三次全國勞動大會同埋第二次廣東省農民代表大會決定咗話整嘅廖仲愷先生紀念碑同埋工農死難烈士呢兩嚿紀念碑，雖然話廖仲愷先生紀念碑喺1966年俾人拆爛咗，但係喺1982年8月20號（廖仲愷先生死咗57周年嗰日），呢嚿紀念碑先至重新整返出嚟。而呢嚿紀念碑上面啲字之前係蔣介石寫嘅，不過喺重新整返出嚟嗰陣，上面啲字就變咗由葉劍英寫嘅，而啲字就變成「廖仲愷先生犧牲處紀念碑」。

## 圖集

## 註

類:廣州博物館
王嘉慧 (電影演員)

**王嘉慧**（，）係香港電影演員，曾經屬英皇電影旗下，有份參演甄子丹同王寶強嘅戲《一個人的武林》。

15歲喺跆拳道協會舉辦一場比賽中奪得金牌。當時透過一名熟人介紹，為英皇電影試鏡打鬥戲份，雖然冇被選上電影角色，但英皇電影其後正式簽咗佢。

## 簡歷
王嘉慧阿爸係西班牙、上海混血，阿媽係重慶苗族人。佢自細喺香港生活，讀過英基國際學校同聖瑪加利女書院。佢自細學跆拳道，重攞過獎，但最後因受傷而無再打比賽。

王嘉慧2006年（15歲）有機會同陳奕迅拍白蘭氏雞精廣告，之後亦有拍過其他廣告。佢2011年有份參演大陸電視劇《武則天秘史》，2012年就有份參演香港電影《新古惑仔：江湖新秩序》。

2014年王嘉慧參與女導演岸西執導嘅港台電視節目「夜同行」飾演史素怡。

同年，同由岸西導演執導，王嘉慧參與電視節目「堅警有道」。

2014年王嘉慧同王宗堯，洗色麗參與由Vincent Chow導演執導嘅網劇「Atonement:救贖」。

2014年王嘉慧同楊采妮，甄子丹，王寶強，白冰等藝人參與陳德森導演執導合拍電影「一個人的武林」，電影中飾演小敏，楊采妮助手，警察一名。

2015年王嘉慧喺「賭城風雲3」飾演伴娘。

2016年王嘉慧同姜文杰，郭富城等藝人參與由鐘少雄導演執導嘅內地電影「新永不消逝的電波」。電影中飾演韓麗。

2016年10月王嘉慧正式同英皇電影解約。

2017年變成創業家嘅王嘉慧喺銅鑼灣中心開設一間桌球酒吧「BREEZE」。

2018年8月王嘉慧酒吧BREEZE搞同高手較量嘅活動，邀請風靡桌球界嘅「白旋風」 詹米韋德，同埋藝人張智霖，范振鋒到場。

2018年10月王嘉慧酒吧BREEZE參與香港乳癌基金會活動。同德籍美式9球世界冠軍THORSTEN HOHMANN 攜手合作一個週末嘅慈善籌款，反應亦相當熱烈。

2019年6月王嘉慧酒吧BREEZE因租約期滿而結束營業。

2019年9月王嘉慧成為西瓜台一期的旅遊主播。介紹塞爾維亞以及波黑。

## 演出
### 電影
*2012年：《新古惑仔：江湖新秩序》
*2014年：《一個人的武林》 飾 小敏
*2015年：《午夜蝙蝠》
*2016年：《賭城風雲III》 飾 彩伴娘

## 參考
*王嘉慧下廚炮製做節
*栢芝楊盼盼混合體 新人王嘉慧睇得又打得
叱咤樂壇流行榜頒獎典禮

**叱咤樂壇流行榜頒獎典禮**（）係香港商業電台每年舉辦嘅香港流行音樂頒獎典禮，1989年（1988年度）創立，1996年（1995年度）起喺每年度嘅翌年1月1號舉行。

## 歷屆頒獎典禮主題

## 睇埋
*903專業推介
*拉闊音樂
加列維灣

**加列維灣**（；）係愛爾蘭島西邊嘅海灣，位於康諾省加列維郡同莫雲省卡拉郡之間。亞蘭群島位於加列維灣西邊對開。

類:愛爾蘭地理
湯漢斯

**湯漢斯**（，）係美國演員，憑1993年《費城故事》 嘅同性戀大狀同1994年《阿甘正傳》嘅戇男阿甘，連續攞過兩次奧斯卡金像獎最佳男主角。

## 出面網頁

* 
* 
* 
* 

類:奧斯卡金像獎最佳男主角